c: application/atom+xml

text: tag:blogger.com,1999:blog-82544779933814840852017-10-15T18:08:37.758-07:00Mizo MegalithsHe Blog a thu awm te hi Zoram khawvela chengte tan chhiar hmaih chi a ni lo ang.sawmanoreply@blogger.comBlogger49125tag:blogger.com,1999:blog-8254477993381484085.post-22240587949899929012016-11-06T09:45:00.003-08:002016-11-06T09:45:19.156-08:00New Book  New Book :      Megalithic Culture of Mizoram   by Dr Malsawmliana  Published by Research India Press, New Delhi, 2016    sawmanoreply@blogger.com0tag:blogger.com,1999:blog-8254477993381484085.post-78421488193906324002014-01-12T09:46:00.001-08:002014-01-12T09:46:53.476-08:00A Great Megalithic Entrance 'Kawtchhuah Ropui' Vangchhia, Mizoram                                             Source : Dr Malsawmliana, Assistant Professor, Govt. T Romana College, Aizawl sawmanoreply@blogger.com2tag:blogger.com,1999:blog-8254477993381484085.post-57692396357004094362014-01-12T09:31:00.003-08:002014-01-12T09:33:57.116-08:00Types of Megaliths in Mizoram       Normal   0           false   false   false     EN-US   X-NONE   X-NONE                             MicrosoftInternetExplorer4                                                                                /* Style Definitions */ table.MsoNormalTable {mso-style-name:"Table Normal"; mso-tstyle-rowband-size:0; mso-tstyle-colband-size:0; mso-style-noshow:yes; mso-style-priority:99; mso-style-qformat:yes; mso-style-parent:""; mso-padding-alt:0in 5.4pt 0in 5.4pt; mso-para-margin:0in; mso-para-margin-bottom:.0001pt; mso-pagination:widow-orphan; font-size:10.0pt; font-family:"Times New Roman","serif";}       Types of Megaliths in Mizoram     We found that there are four different types of megalithic structures in Mizoram. They are:    a)      Standing stones( lungphun ) –either singly or in alignment ( hranglungphun )        b)        Table stones or stone seats supported by three smaller stones ( Sikpui lung )        c)     Stone platforms carrying a stone upright on top ( lungdawh )        d)     Cairns or a heap of stones ( pura )   Source : Malsawmliana, 'Megalithic Monuments of Mizoram : A Descriptive Study' Ph D Thesis, 2010  sawmanoreply@blogger.com0tag:blogger.com,1999:blog-8254477993381484085.post-37960810767480956492012-10-25T10:54:00.001-07:002012-10-25T10:54:19.404-07:00   MIZO LUNGPHUN HLUI TE HI   - Malsawmliana    Tunhnaiah Mizoram khawchhak lama Vangchhia khaw daia hmanlai lungphun tam tak awmkhawmna ‘Kawtchhuah Ropui’ an tih mai chu Archaeological Survey of India (ASI) te’n hmun pawimawh leh humhalh ngai (Site of National Importance) atan a puang a. A lawmawm hle a ni. Heng bakah hian Mizoram sorkar pawhin 2001 khan ‘The Mizoram Ancient Monuments and Archaeological sites and Remains Act, 2001’ chu a lo pass tawh a, chumi hmang chuan ‘The Mizoram Ancient Monuments and Archaeological Sites and Remains rules, 2003’ chu hman a ni ta. He Rules hmang hian Mizoram chhunga hmanlai thil hlui leh historical places engemaw zat chu humhalh a ni ta a ni.   Tunhnaiah Archaeological Survey of India (ASI) te’n Vangchhia-a lungphun an humhalh tur pawh hi thil lawmawm tak leh Mizo history-a thil thleng pawimawh tak a ni. Vangchhia Lungphun chungchang hi Vanglaini, 13.8.2011-a chhuakah Pu B. Lalthangliana’n bengvarthlak takin a rawn ziak tawh a. Hmanlai Lungphunte hi Mizote kuthnu a nih leh nih lo chungchanga a ngaihdan te a rawn ziak a. Tlema lungphun danglam deuh hlek te chu hnam ang kuthnu nia kan ngai lat \inte chu pawm har a tih thu te pawh a rawn ziak a. Entirnan, East Lungar khaw bula ‘Lungvando’ chu Mizo lungphun pangngai ang a nih loh avanga hnam dang kutchhuak a nih rin tlatna te hi a awm ve bawk a. Chutiang ngaihdan chu Mizote zingah hian tun thlengin a la awm. Tin, Mizo ni lo, hnam dang kutchhuak pawh a ni thei tho bawk.   Lungphun chungchang hi tlem han tarlang ta ila. Lungphun culture (megalithic culture) hi khawvel ram dang chu sawi loh, kan chhehvela hnam dangte – Khasi, Naga etc. te hian an ching hle a, an hnam nunphungah pawimawhna a nei nasa hle a ni. Keini Mizote ai mah hian Khasi-ho chuan an nunphungah awmzia an neihtir nasa a, an uar hle. Hriatrengna lungphun piah lamah an chhungte thi tawh ruh dahna atan te leh thil dang atan an hmang \hin.   Archaeology-ah hian zirna peng hrang hrang zingah megaliths lam hi tunlaia langsar pawl tak a ni a. ‘Megaliths’ tih hi Greek tawng ‘mega’ leh ‘lithos’ atanga lak a ni a. Mega tih chu ‘lian(large)’ tih a ni a, lithos hi ‘lung’ (stone)’tihna a ni. Tichuan, megaliths tih chu lungphun lian sawina a ni a, a huhova lungphun emaw phun tlar tuarh ang hi megaliths tih hian a hawi mah zawk a, a mal din (single upright stone) hi ‘monolith’ ti a sawi a ni thung.   Engpawhnise, Vangchhia leh Lianpui leh hmun danga Mizo lungphun awmte hi a danglamna chu milem inziak te hi a pawngchhuaka ziak an ni hi a ni. Mizo lungphunte hi chi thumin an \hen a, chungte chu- engmah inziak lo (plain monument), a pawnga inziak (engraving of figures in high relief or embossing) leh thuk taka ker (engraving of figures). Heng zingah hian a pawng chhuaka ziak hi a har ber a, a ‘skill’ pawh a sang ber. Mizo lungphun (Megaliths) chungchanga research ti a kan zinkual velnaah pawh hetiang ang lungphuna milem a pawnga inziak hi a tam lo hle a, Zoram hmun hrang hrangah hian chhiar tham lek a awm. Heng lungphun a milem inziak hrang hrangte hian hmanlai kan pipute themthiam zia a tarlang a; tin, kan history chhuina atan thil tangkai tak (archaeological sources) an nih bawk avangin an hlu a, humhalh an ngai em em a ni. Hemi chungchangah hian sawi tur tam tak a awm thei awm e.  Megaliths (lungphun) hi khawvel hmun hrang hrangah hmuh tur a awm a, India hmarchhakah pawh hiana bikin Meghalaya ah hian a tam leh zual. Lungphun te hi chi hrang hrang a awm leh a, chung zinga thenkhatte chu han tarlang leh thuak thuak ila –  a) Menhir – lung phun pangngai/ a tung, hei hi lung mal din a kawk deuh  b) Alignment- hei hi a huho/a intlara lungphun sawina a ni.  c) Stonehenge – a kuala lungphun  d) Dolmen (table stone/stone seats) –a bawk a phun  e) Cairns – lung chhun pawn (stone heaps)   Heng bakah hian phun dan chi hrang hrang a tam hle a, sawi vek sen pawh a ni awm love. Heng zinga Mizorama kan neih te han tarlang ila –  a) Menhir – hei hi chu Mizo lungphun pangngai hi a ni a, a tung chho a phun ho hi a ni. Mizorama lungphun tam ber hi ‘Menhir’ a ni.  b) Alignment – Lung phun tlar hi a ni a. Hmanlaiin pasaltha te hriatrengnan lung an phu tlar thin a, chung chu ‘Hranglungphun’ an ti. Tin Mizoram hmarchhaka Lungphunlian pawh khi a piah deuhah khian a khat tawkin an inphun tlar hlawm bawk a. Hetianga lung phun tlar hi Alignment chu a ni.  c) Dolmen – hei hi a bawk/tlu a phun a ni a, a hnuaiah kamtu a awm thin. Mizoramah chuan Champhai Zote tlanga ‘Sikpui Lung’ ang hi a ni. A phek zawngin leiah an phah a, a hnuaiah lungthu pathum in an kam kang a ni. Hetiang hi khawvel hmun dangah pawh hmuh tur tamtak a awm a, amaherawhchu an phun chhan (ideology) erawh a danglam thung.  d) Cairns (kians ti a lam tur) – hei hi lung chhun pawn a ni a, a chung lamah a zuih ral thin. Mizoramah chuan Mara hnam hovin an lal hriatrengnan a an phun thin ‘Pura’ ang hi a ni awm e. Pyramid ang hian a hnuai lama a arh a, a chung lamah a zuih ral thin a ni.   Hetianga lungphun dan chi hrang hrang a awm avang leh a phun chhan pawh a inan loh nuai avang hian Lungphun hlui te atang hian a phuntute chanchin leh an nunphung, an hnam chin dan te a hriat theih a. Chuvangin lungphun(megaliths) hi history chhuina atana thil tangkai tak a ni reng a ni. Entirnan, Sikpui Lung chu Hmar ho kut pui khat ‘sikpui Roui’an hman laia an phun thin a ni a, a phun dan pawh a awm thlap a ni. Hemi chungchang hi hun remchangah ziah leh kan la tum dawn nia.   Tin, Mizo te khan an lungphun reng rengah milem an ziak nasa hle a, ziah lohna (plain monument) pawh a awm tho bawk a. Heng milem te hi a tlangpuin Sial lu, dar lem, mihring lem, puan, sava, sakawr, silai, fei, sakhi/sazuk leh thil chi hrang hrang te an ziak/ker thin a. Thil mak ve deuh mai chu Zoram khawi hmuna mi pawh hi en ila, milem inziak a awm chuan an ziah dan kalhmang hi a inang vek a ni. Khawchhaka Lianpui leh Vangchhia vela lungphuna mihring lem an ziah dan(style) leh khawtlang Pukzing daia lungphun te, South Sabual kawtchhuaha lungphun a mihring lem inziak te chu a inang vek a ni. Tin, Mizo te thlang tlak dan leh an pem zel dan (routes of migration), an khawsak tawhna (settlement pattern) te kan zir chuan Mizoram khawchhak atang hian khawtlangah an chhuk thla zel tih a lang a. Chuvangin milema thil inziah dan(style) pawh an chhawm thla zel a nih hmel. Tin, khawchhak lama lungphun te hi a tlangpuiin khawtlang lama lungphun te aiin an upa zawk niin a lang, a phuntu ni a an sawi te chanchin enin.   Tin, ‘Pura’ hi Mara hnam chenna velah hmuh tur a awm nual a, Chin Hills-ah Mara ho lo awm tawhna ah te pawh hmuh tur a la awm. Chuvangin ‘Pura’ lung atang ringawt pawh hian Mara hnam ho thlang tlak dan leh an kalkawng(routes of migration) hi a hriat theih ve riai riai a, chutiang zelin Sikpui Lung pawh Hmar ho chanchin chhui nan a tangkai bawk. Hetiang a nih avang hian lungphun hi chanchin hlui(history) chhui nan a tangkai em em a ni. sawmanoreply@blogger.com0tag:blogger.com,1999:blog-8254477993381484085.post-12299254853826075832012-07-16T10:40:00.001-07:002012-07-16T10:40:28.205-07:00Sikpui Lung( A stone seat) Mizo te hian hmanlai atang tawhin lungphun hi kan lo ching ve tawh a. Mitthi te hriatrengna turte, kut leh hun pui an hman thin hriatrengnan te, khaw thar kai hriatrengnan (to commemorate important and noteworthy events such as founding of villages) te, mi ropui – lal, thangchhuahpa leh pasaltha ten an hlawhtlinna leh khuang an chawi hriatrengnan (achievements of important personages such as chiefs, warriors etc) te leh thil dang atan te an phun thin. Heng zingah hian mitthi hriatrengna lungphun hi a tam ber a, kan lungphun neih te hetiang lam vek hi a ni. Tin, kan lungphun te hian hming an nei deuh zel a, a phuntute emaw an phun chhan te hming chawia phuah an ni deuh ber.       Kan sawi tak ah hian lungphun te hi thil engemaw hriatrengnan phun a ni tlangpui a, chung zingah chuan Hmar hnam peng ten Sikpui Roui an hman thin dan leh hemi tuma lung an phun thin ‘Sikpui Lung’ chungchang hi han tarlang ila. Hmar hnam pem kual dan (migratory routes) : Hmar te hi Mizo hnam zingah chuan a lian ber pawl an ni a, kum zabi 15-na leh 17-na inkar vel khan Run leh Tiau lui inkar velah an cheng tawh niin a lang , tichuan kum zabi 17-na velah Tiau lui an kan ta a. Run lui an zawh hian Ralte te nen an zawh ho ni awm tak a ni a, he hla thu atang hi chuan - “ Runtui kawi e, Ralte nu leh, Ralte pa leh Kan in kawia, Runtui kawi e” ( we winded along the meanders of Runtui with the Ralte men and women) Kum zabi 17-na hnu lama Mizoram an luh hnu hian Champhai leh a chhehvel ah te hian an inbengbel a. Tun thleng hian an lo awm tawhna khua te hian Hmar hnam hming chawiin khaw hming an neih deuh zel a, entirnan –Zote, Ngur, Chhungte, Khawzawl etc. Hemi hnuah hian Mizoram hmar lamah pem in tun thleng hian hmar lam tlang dung hi Hmar hnam ho awm tamna(concentrated areas) a lo ni ta a ni. Tin, Mizoram chhung mai piah lamah Manipur leh Assam ram chhung, Mizoram ramri dep velah te an khawsa bawk. Kum zabi 19-na bawr vel khan Manipur chhim thlang lam (south-western hills), tuna Churachandpur District ah te hian an pem lut tan a, thenkhat chu Meghalaya state chhung Jaintia Hills thleng pawha pem an awm bawk. Tin, Assam chhunga Cachar hills leh Tripura velah pawh thahnem tak an awm bawk a ni. Manipur ah rau rau chuan tunah hian Hmar hnam te hi Churachandpur District ah an tam ber. Sikpui Ruoi hi eng nge ni ? Sikpui Ruoi hi Hmar hnam te kut pui a ni a, kumtina hman erawh a ni lem lo. Kum thum chhung vel ei leh bara malsawmna an dawn a, khua in harsatna an tawh loh chuan lawmthu sawina atan he kut hi an hmang thin. Amaherawhchu, chhiatna an tawh te leh harsatna an tawh hunah te chuan he kut hi an hmang ngai lem lo. Lawmthu sawina leh hlimna lam (thanksgiving festival) a nih avangin ei leh bara an dinhmun a ziaawm lai, malsawmna an dawn lai leh hmelma lakah pawh an him lai, hun ralmuanga an awm laiin he kut hi an hmang ber thin. Thlasik laia hman thin a nih avangin a hming pawh hi Sikpui Roui tih a ni. He kut hi sakhaw biakna nen a inzawm leh lova, mipui vantlang intihhlimna kut a ni deuh ber. Mizote kut dang ang bawkin he Kut an hman dawn hi chuan Zu leh sa a tam a, an inbuatsaih nasa a, a hma thla 2/3 velah te an lo inbuatsaih lawk thin a ni. Sikpui Roui hi Hmar hnam tan chuan hun pui leh nghahhlelhawm, Hmar hnam te inpumkhatna hun a ni a, chuvangin a hlu em em a ni. Sikpui Lung Kut neih hma kar khat velah pa hovin ramhnuaiah lung phek hlai tha tak leh a nghahchhan tur lung dang pathum zawngin an vak chhuak a. Heng lung te hi an uluk em em a, mihring kut hnu leh keh awm lo, tuma tih la tih chingpen loh a ni tur a ni. Tichuan an duh ang an hmuh hnuah khua ah zawn lutin kut an hmanna turah an dah a. Kut an hman hma ni chiah ah heng lung te hi an phun ta a ni. An phun dan chu – mipa naupang kum 12-14 inkar bawr vel (kel khal rual vel an ti deuh kher thin) pahnih hi an inbuan tir a. A tlangpuiin heng naupang te hi Hmar hnam chi peng pakhat, Lungtau hnam atangin an thlang thin. Naupangte chuan an kawngah puan an vet a, tichuan an puan ven a vuan chung chuan inchawi kan an tum thin a. A khingpui kha a chawi kan theih chuan chak zawka puan a ni thin a. A han chawi kang a, leia a dah thlak leh chiah khan a chak lo zawkin lei a zuk rahna chiah kha an chhinchhiah a. Chumi hmunah tak chuan lung pakhat kha an phun ta a. Lung dang pahnih kha a bul hnaiah, lungthu ang deuhvin an phun veleh a, tichuan a chungah lungphek kha an phah ta thin a ni. Tichuan lung chu phun zawh a lo ni ta a, thuthleng anga hman theih a ni. Hetiang lungphun hi archaeological term chuan ‘stone seats’ tih a ni. Chuvangin Mizote hian megaliths chi hrang hrang zingah ‘stone seats’ hi kan lo nei ve reng a ni. Tichuan a tukah chuan Sipui Roui chu tan a ni ta a, hemi puala hla an neih ‘Sikpui hla’ chu an sa dual dual a, a then an lam bawk a – ‘Sikpui inthang kan ur laia Changtuipui aw sen mahrili kang intan ‘ Sun razula ka lei do aw, Laimi sa ang Changtuipuiin lem zo a Ke ralawna ka lei do aw Sunah sum ang, zana mei lawn invak e An tur an sa tlua ruol aw, In phawsiel le in ralfeite zuong thaw ro ‘A va ruol aw la ta che, Suonglung chunga tui zuongput kha la ta chah Hla hriltu/ Khuongpuzailak leh khuangpu te chu an lungphun/Sikpui lung chungah khan an thu a. Sikpui Lung hi kut an hman lai hi chuan serh hran a ni a, khuangpu leh hla hriltu lo chu thut ve phal a ni lo. Hla an sak lai hian an la urhsun em em a, an sak laia lo nui emaw, lo ti mai mai an awm chuan a bul atangin an tan tha leh thin a, chutiang a nih loh pawhin kut hman kha an titawp thin bawk. Chutiang khawp chuan Sikpui Roui hi Hmar hnam te hian an ngai urhsun a, an la thu tak em em a ni. Sikpui Hla an sak hian Kut an hman chhungin hmun pawimawh tak a luah a, kut hman tan dawna sak thin a nih avangin an ngai urhsun a, an kut hman dan thlengin nghawng a neiah an ngai thin. A hawnna (sikpui hla an sak zawh hian) an neih zawh hian nula leh tlangval, nutling patling te chu hlim takin an lam a, nileng zankhua in an lam ta thin a ni. Hmar hnam te hian Sikpui Roui hi engtik hun lai atanga hmang tan nge an nih tih zawhna hi chhan har tak a ni a. Amaherawhchu pawm dan tlanglawnah chuan Run lui leh Tiau lui inkar vela an khawsak hun lai, kum zabi 16-17 inkar bawr vel kha a ni hmel. HV Vara hian ‘Hmar Hla Hlui’ tih bu ah hian Sikpui Hla chi hrang hrang chang 47 vel a lakhawm a. Sikpui Hla ah hian khaw hming hrang hrang - Bualkhua, Sizawl, Hmuifang, Kelchal, Tlangzawl, Kawlchem, Khuathlo bakah Run lui leh Tiau lui hming te, ransa hming Sial etc. te a lang a. B. Lalthanghliana chuan heng khaw hming hrang hrangte hi Ru leh Tiau lui inkara khaw awm te an ni a, chuvangin an phuah laia an khaw hming hriat leh an khawsakna te an phuah tel a nih a rinawm. Chuvangin Sikpui Hla te hi Run leh Tiau lui inkara an khawsak laia an phuah a nih a rinawm’ a ti bawk. Tin, Mizo te hla hmasa (folk songs) tam tak te hi helai hmuna an awm laia phuah chhuah niin a lang bawk. Hetih lai hian L. Keivom chuan Sikpui Hla te hi Chin Hills(Burma) luh thlak hma a phuah a nih a rin thu a sawi bawk. Mizoram chhunga Sikpui Lung kan hmuh theih langsar tak pakhat chu Champhai bul, Zote khaw hluiah a awm a. He Lung bulah hian hetiang hian a inziak a, ‘HE LUNG HI HMANLAI HMAR HO SIKPUI LUNG A NI TIN KEINI KUM 28.2.1918 A HIAN KAN AWM TA - ZAHULA SAILO"(This is the Sikpui stone of the Hmars of the past and we occupied this place from 28.02.1918 - ZAHULA SAILO). Heng bakah hian tun thlengin Hmar hnam chenna laiah (Mizoram leh Manipur ah te) Sikpui Lung te hi hmuh theihin a la awm. Archaeology zirna huangah hian hetianga lungphun lam zirna hi ‘study of megaliths’ an ti a. Greek tawng ‘mega’ (lian) leh ‘lithos’ (lung) atanga lakchhuah ani a, lungphun lian emaw, lung tam tak inphun emaw sawina mai a ni a. A huhova awm sawina hi megaliths an ti mai a, a mal a ding hi monoliths an ti bawk. A zirna huangah chuan Lungphun te hi chi hrang hranga sawi thin an ni a, menhir (a ngila ding), Dolmen (lungphek bawk, a hnuaia do tu awm), alignment( a tlara phun), cairns(lung tam tak tiankhawm/chhun khawm) te leh a dang tam tak te an awm a. Mizoramah hi chuan hriat theih chinah Menhir, Dolmen, alignment leh cairns te hi a awm ve a. Mizoram chhim lama Mara hnam ten an lalte hriatrengna tura hman laia an siam thin, lung an tiankhawm ‘Phura/Pura’ an tih hi ‘cairns’ chu an ni a, tuna kan sawi lai mek Sikpui Lung hi ‘Dolmen’ a ni ve thung. Meghalaya state a Khasi te hian Dolmen chu an ngah khawp mai a, an ni ah chuan chuan mitthi puala lungphun a ni ber. Khasi ho chuan ‘dolmen’an phun hian a bulah ‘menhir’(lungphun pangngai) an phun tel ngei ngei thin a, a inkawp tlat a ni. Lungphun pangngai khan mipa(male stone) a ni a, a bawka phun(dolmen) kha hmeichhia(female stone) a ni. Anni ah chuan hetiang hriatrengna lungphun hi thlahtute biakna (ancestor worship) leh inthlah chhawnna lam entirna(procreation) a ni. Kan tarlan tak angin Mizoramah chuan ‘Dolmen’ ang chi hi kan ngah lem lova. Sikpui Lung bakah hian tunhma in Mara hnam te hian mitthi te hriatrengnan kawtchhuahah hetiang ang hi an phun ve thin a, chu chu ‘longphei/lophei’ an ti a, chumi bulaha chuan hriatrengna tur thing (wooden memorial post) ‘Thangri’ an phun tel ngei thin. Longphei hi thlan chungah an phun thin a. Lungphek an phah a, chu chu lungphek dang 4 (pali) in a sir tinah an do kang a. Longphei lungphun hi a tlangpuii ft 2/3 a sei, feet 2 a hlai leh feet chanve vela sang a ni tlangpui. Naga hnam Tangkhul te, Konyak te pawhin dolmen hi mitthi hriatrengnan an phun thin bawk. Hetianga hnamdang ten mitthi te hriatrengnan an hman thin lai hian Hmar hnam chuan hun hlimawm an hman thin ‘Sikpui Roui’ laiin an phun ve thung. - Dr Malsawmliana Thulakna te : B. Lalthangliana, Mizo Chanhin. p xxxi Ibid, p93 H. Songate, Hmar History, Imphal, 1958, p81 B. Lalthangliana, op.cit.p96 TS Gangte, The Kukis of Manipur, Gyan Publishing House, New Delhi, 1993. p34 Lalremlien Neitham ‘Sikpui-a Festival with a Difference’ an article published in remaginedreality.blogspot.com H.Zadawla ; Sikpui Ruai leh Sikpui Hla, an article (unpublished) L.Khuma Varte ‘Genesis and Exodus of the Mizos : A case study of Hmars’, as cited in Girinda Kumar(ed) ‘Geographic Vol-I’, July, 2006.p50. H.Zadawla; op.cit L.Keivom, Zoram Khawvel-1, (Aizawl, 1994)(2nd Ed), p20 HV Vara, Hmar Hla Hlui (The Hmar Folk Songs, Lyrics and Chants), Churachanpur, ICI Press, 1985(2nd Edition). B. Lalthangliana, op.cit.p31 Ibid, p92 L. Keivom, op.cit.p21 Catherine Namita Shadap Sen, The Origin and Early History of the Khasi-Synteng People, Firma KLM Pvt.Ltd. Calcutta, 1981.p24 NE Parry, The Lakhers, Firma KLM Pvt. Ltd. Calcutta, 1976.p415 Chawngkhuma Chawngthu, Mara Khawtlang Nun, Mizoram Publication Board, Aizawl.2005, p86 sawmanoreply@blogger.com1tag:blogger.com,1999:blog-8254477993381484085.post-9411098569041337542012-05-20T05:16:00.000-07:002012-05-20T05:16:05.909-07:00Hla Chham mi  NAU RAWL      A au riai ruai e Kawrnu iangin  Hnuntui ngai a van ruai e;  Sirah a thai a let reng e,  Harh zai reng rel silovin  Chunnu lungmawl harh zai rel lo,  Vawkpui ianga hnar suk suk  Manglamah eng hmu maw - U huk !  Dawnin lung reng a awi thei lo  Bawhar lungfing lo pau se  Ka chuni nu a harh nan e,  Tangah beiin min chawi sela’ng  Hnuntui ngai tahlai ka bang ngei ang.  Tho teh i hrai a van ruai e,  Enchimloh tahnan a tawk ta e,  Ka phal ne maw i hrai te hi  Chun lo ianga vaih reng hi.   August 8, 1997(Friday) 9:30PM, Vaivakawn        PASALTHA   An liam zo hmana  Vangkhua muantu mihrang  Sa leh rala tlan lo  Khuatin thanghluan hrang rual   An tawnah lal lai  Lalvung run lian pawhin  Nghing zai reng rel lovin  Muangten ning zu an dawn nilen  Ka ram ka hnam ka chi te  An dam nan kei ti thin te  Fam rolungmual an liam  Aw, rauthla talin kohkir theih chang se,  Hlan ka nuam ram riang chan hi  Engtin ngai ang maw an sulhnu te.   - May 17, 1998 ( Sunday) 9:00 PM , Vaivakawn   sawmanoreply@blogger.com0tag:blogger.com,1999:blog-8254477993381484085.post-13183055256282312942012-05-15T10:48:00.000-07:002012-05-15T10:48:14.055-07:00       Normal   0           false   false   false     EN-US   X-NONE   X-NONE                             MicrosoftInternetExplorer4                                                                                /* Style Definitions */ table.MsoNormalTable {mso-style-name:"Table Normal"; mso-tstyle-rowband-size:0; mso-tstyle-colband-size:0; mso-style-noshow:yes; mso-style-priority:99; mso-style-qformat:yes; mso-style-parent:""; mso-padding-alt:0in 5.4pt 0in 5.4pt; mso-para-margin:0in; mso-para-margin-bottom:.0001pt; mso-pagination:widow-orphan; font-size:10.0pt; font-family:"Times New Roman","serif";}                 Memorial Stone of Lalpuithanga, a Sailo chief      Lalpuithanga Lungdawh   : Lalpuithanga Lungdawh is a single upright stone along with a stone platform located at Bawngchawm in Serchhip district. It   measures about 7inches    in thickness, 8.7ft in height and 6.8ft in breadth. The platform measures about 16.3ft long and 8.2ft in breadth. The stone was erected by Lalpuithanga, a great Sailo chief. A number of pictures are engraved on all sides of the stone and a large human figure in the middle was apparently the picture of Lalpuithanga himself, shown smoking a pipe ( Vaibel  ) and wearing a head dress ( Chhawn ) depicting him as a warrior. He is also shown wearing a highly valued amber bead ( Thihna ) which is supposed to be worn only by the chief and rich persons     [1]     , and spearing a man on the head with a metal spiked spear held in his right hand. Further, a number of Mithun or gayal heads and a set of gongs (Darbu) and a bigger gong (Darkhuang)   were also depicted. In another corner is the figure of a large species of lizard ( tangkawng  or  tuipuisatang ) and the body of a slain man hanging downwards on the edge. A number of birds, pigs, elephants, tigers, the horns of a mithun were also carved on it. Also interesting are the engravings of two horses on other side of the stone which suggests that Lalpuithanga may have owned horses which he might have bought from the British. According to K. Laldinpuii , the stone platform was erected in his later days probably in and around 1886 AD     [2]        after the first military expedition towards the Lushai hills (Vailian vawi 1-na) during 1871-1872. Nevertheless the picture of horse is noteworthy since it rarely seen in other megalithic monuments of the Mizo.         Source : Megalithic Monuments of Mizoram : A Descriptive Study' Ph D Thesis of Malsawmliana               [1]     Malsawmliana, “ Megalithic Monument of the Mizo - An Over view” , HJM   ,  Vol-VI, No.1, Aizawl, 2005, p.57.              [2]      K. Laldinpuii, “ Lalpuithanga Sailo Lungdawh (A memorial stone platform of Lalpuithanga, Sailo Chief)”,  in Sangkima(ed)  A Modern History of Mizoram, Guwahati, 2004, p.77.       sawmanoreply@blogger.com0tag:blogger.com,1999:blog-8254477993381484085.post-39988128762801629842012-04-29T01:38:00.001-07:002012-04-29T01:38:43.917-07:00   Historical Sites and Monuments in Phulpui Village       Tualvungi Vawkthleng       Zawlpala leh Tualvungi Thlan       Tualvungi Vawkthleng       Zawlpala leh Tualvungi Thlan       Zawlpala leh Tualvungi Thlansawmanoreply@blogger.com0tag:blogger.com,1999:blog-8254477993381484085.post-75001588831586757452012-04-07T10:28:00.001-07:002012-04-07T10:29:51.535-07:00Pawl 10 leh Pawl 12 zirlaite tan -Dr Malsawmliana  Pawl 10 leh 12 zirlaiten Exam an zo a, an result pawh a chhuak hnai tawh mai thei e. Tuna result nghak mek te hian an zir leh zel turah ngaihtuahna mumal tak an seng lawk tawh ang em ? Tunhma kha chuan Matric First Division-a pass te chuan Science lak an tum deuh ngei a, Pachhunga College lamah an liam thla duak thin a. Arts subject chu Second division-a pass te lak turah kan ngai hmiah thin. Tin, mahni a tum mumal neih kha a har a, thiante zir ang zir ve mai kha a awl a, thiante luhna a luh te kan duh a, chuvangin hma lam hun thlirna leh ngaihtuahna kan nei vak lo. Mahni tui zawng zir aiin thiante zir ang zir leh an luhna a luh ve kha kan duh zawk. Chuvangin tum nei rana lehkha zir kha kan tlem a, tunah hian a nghawng chu a rawn lang chhuak ta. Thalai lehkha thiam zingah tum mumal nei kan tlem a, ‘nih tum bik’ leh ‘thawh tum bik’ kan nei lova, a rem rem a ni lo thei tawh lo. Hei hi tum mumal nei lova lehkha zir pawi zia a ni. Tun thleng hian zirlaite zingah tum mumal nei rana lehkha zir hi kan tam lo hle mai a, BA/MA zirlaite zingah pawh a ni tho. Hemi a nih avang hian zirna lama kan kal chhoh zelnaah rualelna kan neih tawk loh phah thin a, chu chuan hna zawnna thlengin a nghawng chho ta a ni. Mizote zingah hian ‘hna’ kan tih hi ‘Sawrkar hna’ ni bik tlata hriatna hi a awm tlat a, hei hian min tibuai thin. Chuvangin hna zawnna kawngah pawh tam tak chuan Sawrkar hna a nih loh chuan dil kan tum lova, kan hmu a nih pawhin hna dang zawn pahin kan thawk vel mai mai thin.  Tunah erawh chuan zirlaite zingah hetiang rilru put nachang hre lo awm mahse nu leh pa te an fing tawh a. Kan fate zirna ah ngaihtuahna kan seng ve \an tawh a, an zir leh zel tur leh an zirna hmun tur thlengin kan ngaihtuah pui tawh. Hei hi hmasawnna lian tak a ni. Tunhma in nu leh pa chu sawi loh, Sikul a zirtirtute zingah pawh an zirlaite hmakhua ngaihtuahna pui leh inkawhhmuhna hi a awm lo hrim hrim a. A khat tawk ‘what is your aim in life? What is your ambition?’ tih kha zirlaite an zawt leh ringawt \hin a. Kan nih duh kan sawi a, a nih theih dan leh a kalkawng kha min kawhhmuh leh ngai chuang lo. Chuvangin career awareness lamah hian kan hniam hle a ni.Tunah erawh kan zia ta deuh e. Tuna pawl 10 result nghak mek te hian an pass hnuah eng kawng nge an zawh ang ? Pawl 11 an zir zawm dawn a nih chuan Arts, Science, Commerce zir tur a awm a, an thlang fel tawh em? Professional course hrang hrang Pawl 10 zawh hnua a zir theih te an zir zawk dawn?  Pawl 12 Result nghak mek zingah pawh, a bikin Science lam chuan Technical Entrance Exam bei turin an inbuatsaih torah ngai ila, Arts leh Commerce lam te hian kan hma lam kan ti fel tawh em ? BA/BCom/BSc zir zawm nge tha ang, thildang zir?  Heng ngaihtuahna te hi tuna result nghak mek te hian kan neih a \ha hle mai. Nu leh pa te pawhin kan fate ngaihtuah pui ila, Result a rawn chhuah hnua a ngaihtuahna sen chawp ai chuan tuna lo ngaihven lawk hi a finthlak a, tum mumal neia kan fate hi kan kaihhruai a \ul hle a ni.  Zir tur thlan kawngah hian ngaihtuahna sen a \ul hle mai. Sawrkar hna hi kan duh vek a, kan tum ber pawh a ni hlawm. General Line-a zir chhoh pawp pawp hi a \hat viau rualin hna hmuh theihna remchang awm theihna lam te kan ngaihtuah a ngai. Tin, nakina kan ram leh Sawrkarin a mamawh tur ngei ngei te ngaihtuah a, chutiang lam thiamna lo neih lawk te hi a finthlak ngei ang. Entirnan, mihring kan pung zel a, bawlhhlawh kan ngah tulh tulh a, chutih rualin a paih dan leh enkawl dan ah harsatna kan tawk a. Kan bawlhhlawh te hi \awih ral thei leh \awih thei lo te an ni nuaih tawh si a. Tunah veng tinah AMC in PPP Mode hmangin an khawn khawm a, hmun2/3 velah kan paih khawm a ni ber a. A tih ral dan leh sawngbawl dan kan ngaihtuah loh chuan nakinah kan la buai ngei dawn a. Chuvangin Waste Management lama thiamna nei te chu nakin lawkah Sawrkarin a mamawh ngei dawn a, hemi lama in lo inhmakhua te pawh a hi finthlak mai thei. Kan changkang zel a, kan in leh lo enkawl dan pawh a changkang chho ve ta zel a, Aizawl khawpui chhungah ngei pawh In tha tak tak, sap ram In ang mai hi a ther fur tawh a. In chhung ropui tak tak leh changkang tak tak pawh a tam ta. Heng kan In chhung cheimawi tur hian Mizo zingah hetiang lama mithiam, Interior designer kan la nei tam lo hle a. Tunah han hausa deuh leh In thatak tak nei chuan Interior Designer te hi an inchhung chei turin an rawn tawh a, ram a thang zel anga kan la mamawh chho zel ang. Chuvangin hetiang lama thiamna nei hi Mizote zingah kan mamawh tul tulh dawn. Chuvangin Interior Designing zirna lamah te pawh hian ngaihtuahna seng ta ila. A pawimawh berah chuan zirlaite hian kan zir leh zel turah hmakhawthlir thui tak nei ila, nu leh pa te pawh kan fate zirna chungchangah hian ngaihtuahna tak tak sen pui ila. An \hiante zir ang ngawt ni lo deuh, an tui zawng leh thiam zawng, an talent neih dan te, an ngaihtuah zawng te chik ila, an zir chhunzawm zelna turah hian ngaihtuahna i sen pui ang u. Chutih rualin kan ram mamawh leh hna an zawn pawh a hna awm thei tur te ngaihtuah pui ila, thiamna sang tak nei si, mahse an thiamna chhawr hleih theihloh te a awm ve a nia. Entirnan, Mizo zingah Philosophy subject MA zir leh pass chhuak engemaw zat an awm a, mahse Mizoram hian College-ah leh Sikul-ah te Philosophy subject nei an awm leh si lova, (PUC in an la nei em ka hre lo), an tan hna zawn a har em em a ni. An thiamna behchhan khan hna zawn tur a vang hle a ni. State dangah an zawng a nih chuan thuhran. Chuvangin zirna kawng inkawhhmuhnaah hian ngaihtuahna i seng ang u. (Vanglaini 7/4/2012)sawmanoreply@blogger.com0tag:blogger.com,1999:blog-8254477993381484085.post-35206682681944644262012-02-06T10:22:00.002-08:002012-02-06T10:23:31.636-08:00Eizawnna kawng inkawhhmuhKan ram dinhmun en hian zirlaite leh thalaite zingah Career Awareness lam kan hawi loh chuan kan ram hmabak hi a eng lo mai thei. Engvangin nge kan thalaite zingah hnathawh tur mumal nei lo an kat tak nuk mai? Chhanna tam tak a awm thei ngei ang. Thalaite leh zirlaite hnenah an hmakhua inkawhmuhna tha kan pek loh chuan a tawpah beidawnna mai an paw chhuak lovang tih a sawi theihloh. Lehkhathiam si, eizawnna nei lem lova tei ta mai mai, a tawpah nun beidawnna avanga mahni intihhrehawmna hial thlen te pawh awm theih a ni. Chuvangin hemi kawngah hian Kristian thalaite hian ke kan pen a tul khawp mai.  Tun thleng hian zirlaite zingah tum mumal nei rana lehkha zir hi kan tam lo hle mai a, BA/MA zirlaite zingah pawh a ni tho. Hemi a nih avang hian zirna lama kan kal chhoh zelnaah rualelna kan neih tawk loh phah thin a, chu chuan hna zawnna thlengin a nghawng chho ta a ni. Mizote zingah hian ‘hna’ kan tih hi ‘Sawrkar hna’ ni bik tlata hriatna hi a awm tlat a, hei hian min tibuai thin. Chuvangin hna zawnna kawngah pawh tam tak chuan Sawrkar hna a nih loh chuan dil kan tum lova, kan hmu a nih pawhin hna dang zawn pahin kan thawk vel mai mai thin. Hemi chungchangah hian sawi tur tam tak a awm thei ang.  Hna dil tur chungchangah pawh inkawhhmuh kan ngai hle a, hriat loh avanga dil loh pawh hi kan ngah viau awm e. Tunhnaiah Mizorama Staff Selection Commission(SSC) hotu lian pakhat rawn kal chuan SSC-ah hian Mizoram atanga dil an tlem thin thu a sawi. Dil an tlem chuan hna hmu pawh tlem te an ni dawn tih a ni a. Mizoram atanga dil an tlem thinna chhan ni a lang chu inkawhhmuhna kan neih that tawk loh vang a ni. SSC hian Central sawrkar hnuaia hrang hrang (Group A hnuai lam )an khawih a, kumtinin engemaw zat an la thar reng thin. SSC ah hian a nawlpui tan hna a tam a, Pawl 12 leh BA pass chin tan ringawt pawh hna a tam khawp mai. Entirnan, Combined Higher Secondary Level Exam, Combined Graduate Level Exam, Data Entry Operator etc. Heng hna hrang hrangte hi ST quota engemaw zat a awm thin a, Mizote hian hmang tangkai thiam ila a va tha dawn em ! Kan rilru in Mizoram chhung chauh tin zawn lo ila, kan khaw hawi te pawh kan tih zauh a tul hle mai.  Tunhnaiah Indian Army, Navy leh Air Force ah officer lut an tlem tak avangin thuneitu lam ten hlawh an tisang a. Hei hi mi thiam tak takin Sipai Officer an nih chakna tura an tawktar a ni. Mizote zingah ngei pawh sipai officer a lut hi kan tlem ta hle a, eng nge a chhan ni ang. A chhan pakhat ni thei awm chu written test vang hi a ni awm e. Written Test-a tling tur chuan inzir nasat a ngai a, inchhunga inkhung a ngai a, chu tak chu kan peih loh thin chu a ni. Khawlai nuam kan ti a, hla zir, hnatlang, khawhar in kal, inkhawm te a lo ngai thin bawk nen, zirna lam kan ngaihthah phah thin. Hetiang dinhmun kan nih avang hian Sipai Officer a lut duh tan chuan HSS leh College kal laia NCC zawm hi a fuh khawp mai. NCC ‘C’ Certificate nei tan chuan Exam buai a ngai lo. Sipai Officer lakna tura exam buatsaihah hian (UPSC exam telin) ‘C’ Certificate nei chu exam kher a ngai lova, interview tura koh nghal an ni thin. Tin, kumtin hian hetiang post ah hian ‘C’ certificate nei tan post 100 vel hi reserve thin a ni bawk. Mizote zingah pawh NCC hmang tangkai tak tak hi an thahnem tawh hle a ni. Chuvangin zirlai tan chuan NCC lama tel hi hnazawnna nen a inkawp avangin a fuh khawp ang.   Kan changkang zel a, kan in leh lo enkawl dan pawh a changkang chho ve ta zel a, Aizawl khawpui chhungah ngei pawh In tha tak tak, sap ram In ang mai hi a ther fur tawh a. In chhung ropui tak tak leh changkang tak tak pawh a tam ta. Heng kan In chhung cheimawi tur hian Mizo zingah hetiang lama mithiam, Interior designer kan la nei tam lo hle a. Tunah han hausa deuh leh In thatak tak nei chuan Interior Designer te hi an inchhung chei turin an rawn tawh a, ram a thang zel anga kan la mamawh chho zel ang. Chuvangin hetiang lama thiamna nei hi Mizote zingah kan mamawh tul tulh dawn. Chuvangin Interior Designing zirna lamah hian thalaiten ngaihtuahna kan sen a ngai.  Thiamna sang neih kawngah pawh tan kan lak a ngai hle mai. Tunhnaiah Doctorate hmu thar engemaw zat kan nei a, a lawmawm khawp mai.University te hial kan neih tawh avangin thiamna sang tak tak neih leh mi la zir loh lam te hi kan zir a, kan ngaihven a tul tawh a. University hna laknaah an duh ang thiamna Mizo zingah nei kan awm thin loh avanga loh theih lohva hnamdang lak a ngaih chang a tam ta mai. Entirnan, Mass Communication lam pawh kan uar, mahse PhD nei erawh kan la nei mang lo. Kumtinin Engineer zir turin thalai engemaw zat kan tir liam a, Mizoram quota chan loh hlauvin kan vir hut hut a. Kan zir chhuak a, BE ah kan tawp a, a aia sang zir tum leh Engineering lama Doctorate degree hial sual chhuak chu tunhnaiah kan nei ta mang lo. IIT te pawh kan nei, mahse zirtirtu atan hnamdang ho loh theihlohva an rawn luh a la ngai tlat. Chuvangin Mizo thalai lehkhathiam te hian thiamna sang leh ril zawk neih kawngah hian tan kan lak a ngai khawp mai.  Tunlaiah phai lam atangin Hotel, Call Centre, Restaurant vela hnathawk tur Mizo thalai an duh thu kan hre fo thin a. Hetiang lakah hian kan fimkhur a tha hle. Kan rama hnathawh tur mai a awm loh avangin hetiang ang sawmna hi hnar har kan ti thin a, phai lamah ka zui thla a, mi tam tak chu beidawngin an rawn haw leh thin. Tin, inbumna te a tel thin bawk avang hian hriatchian loh chu hmun hla ah phei chuan bawh huam huam loh a fuh zawk. Thenkhat chu mipat hmeichhiatna lam kaihhnawih te a lo nih thin avangin nunchang thlengin an hlauh thei. Chuvangin hna kan zawnna ah hian fimkhur ila, Kristianna nena inmil hna te pawh zawng thiam ila a tha khawp mai.  Kan ram than chhoh zel dan en mil hian eizawnna bultanna tur hian a lo inbuatsaih theih. Entirnan, bawlhhlawh paih chungchang hi kan ram in a la buaipui dawn chauh a, Sawrkar pawh in hma a la chho zel bawk a. Chuvangin nakin lawkah chuan Waste Managment lama thiamna nei te hi kan la mamawh hle dawn a, a lo inbuatsaih chi viau ang. Nakina lawkah chuan kan la mamawh em em tur, tunah pawh kan mamawh chhoh tan mek chu Management lam thiam hi a ni. Private company leh Bussiness firm/Centre te a pung chho zel ang a, hetiang lama thiamna nei te hi kan mamawh tulh tulh ang. Tin, Hotel leh Restaurant changkang tak tak te pawh kan la nei zel ang a, chutih hunah chuan Hotel management lam thiamna nei te an pawimawh ang. Lo inhmakhua te pawh a tha hle a ni. Tuna mi tam takin eizawnna kan neih ang chi te pawh hi tunaia changkang zawk leh awmze nei zawka kan her rem thiam te pawh a tha khawp mai. Entirnan, lu mehna dawr te pawh hi tunaia changkang deuh zawkin a siam theih. Tuna lu mehna dawr kan enkawl ang loh deuh hian fel fai leh thianghlim zawkin enkawl ila, lu suk fai nghalna tur tui nen inchhawp ta vek bawk ila. Khawlaia len vah vel pah pawhin meh tir mai a awlsam ang. Tun dinhmunah hi chuan a hranpa a lumet tura inbuatsaih a ngai a. Len haw lamah emaw, len chhuah hma in emaw kan meh tir lo thei lova, a chhan chu meh zawhah mahni Ina haw a, lusuk phawt zel a ngaih thin vang a ni. Chutiang dawr chu ram dangah chuan an nei deuh vek tawh zawk a, kan ramah pawh hian kan tih ve a ngai tawh.   Eng pawh nise, eizawnna kawngah hian Kristian thalaite hian khawhawi kan tih zauh tul a, kan state ringawt hi ngaihven lo ila, khawvel hmun dang te pawh kan melh a tul khawp mai. Tunlaiah Internet kan hmang nasa tawh a, thalaite zingah nasa takin hmun a khuar tawh a, Facebook te phei chu hre lo kan tam tawh awm lo ve. A hranpa a Internet Connection nei kher lo pawhin Mobile Phone atangin a khawih theih vek tawh avangin khawpui leh thingtlang a dang chuang lo. Hetiang ang awlsamna te hi hna zawnna atana kan hman tangkai thiam chuan a hlu khawp ang. Internet te hi Facebook a thiante kawmna atan chauh hmang lovin hna zawnna atan te hmang ila, thil tangkaiah i hmang ang u. Tunlaiah phei chuan hna tam tak hi Online-a dil chi te a ni tawh a, a bikin Bank Exam phei chu ‘Online Application’ veka dil tur a ni tawh a. Hemi avang hian heng kan mobile phone te, internet te hi a tangkai hle a ni. KTP memberte hian kan mobile phone te hi hetiang zawng hian hman tangkai i tum ang u.  A pawimawh berah chuan hna zawn leh eizawnna kawng kan zawh mekah hian taimakna leh tumruhna a pawimawh ber a, ‘teirei peih’ a ngai. ‘KTP active member ni chunga zirna kawnga hlawhtlin leh filawr nih hi thil theihloh a ni’ ti a mi sawi thin hi a theih zia te pawh kan lantir a ngai a, chumi ti tur erawh chuan TV leh Computer Games, internet facebook vel buaipui mai lo deuh hian buaipui tur dik tak zawk hi i buaipui ang u. - Dr Malsawmliana,  (Kristian Thalai, January, 2012 pp.17-21)sawmanoreply@blogger.com2tag:blogger.com,1999:blog-8254477993381484085.post-71988883884101215222012-02-06T10:17:00.005-08:002012-02-06T10:26:20.719-08:002011 MPSC Exam Result thlirletnaKhawi nge beng tivartu atan leh hriat ve mai mai atan nikum chhunga Mizoram Public Service Commission(MPSC) in Public Exam a buatsaih hrang hranga tling zat leh District hrang hrang tlin dan te han tarlang mai mai ila. Thalaite han zawng mek te zingah inelna thianghlim a awm thei mahna. Kum kalta leh kum hmasa lamah te khan MPSC hian hna hrang hrang lakna atan open exam a buatsaih nasa hle a, mi engemaw zatin hna thar duhawm tak tak an hmuh phah nual nghe nghe a ni. Chumi piah lamah Departmental Exam pawh a buatsaih nual bawk a, Sawrkar hnathawk engemaw zatin Departmental Exam hmangin an kaisan phah bawk a.   Hna a vang a, lehkhathiam leh thiam sang lem lo hna zawng kan inpel suau suau a, chutih laiin hna erawh a vang hle thung. A bikin Sawrkar hna nghet hmuh chu a har hle a, a nghet lem lo contract leh MR pawh hmuh a awl bik chuang lova. Hemi a nih avang hian direct taka Sawrkar hna nghet hmu te chu kan inlawmpui a, vawi lehkhata Officer han ni thut te phei chu kan inchawimawi nasa hle a ni. Hman zan lawkah pawh Zonet Cable TV chuan MPS tling tharte lawmpuina hun an hmang a nih kha. MPS tling thar pakhat chu ‘I veng/khua ten eng angin nge an chawimawi che, pangpar thi te an awrh tir che em ? tin ka zawt fiam a, ani chuan an tih lem loh thu in min chhang. ‘Zaithiam chu ni la, thleng sang vak lo mah la an chawimawi viau law’ng che maw ? tiin ka zawt leh hram a.   Nikum chhung khan Mizoram Public Service Commission in an Website-a an tarlan chinah hna chi hrang hrang 11-ah Open/Public Exam a buatsaih a, chungte chu - Clinical Psychologist, Programmer Election Dept., Assistant Director (Forensic) (Toxicology) under Home Department, Mizoram Engineering Service (Civil), PWD, Librarian, Law & Judicial Department (Civil Secretariat), Assistant Soil Conservation Officer under Soil & Water Conservation Department, Junior Inspector of Cooperative Societies ( Co-operation Department), Assistant Superintendent of Accounts ( Food, Civil Supplies & Consumer Affairs Department), Circle Officer under Social Welfare Department, MFAS, MPS te an ni a. Heng hna hrang hrangah te hian Post 51 a awm a, chungah chuan Exam hi neih a ni.  Heng Post 51-a tling te zingah hian District hrang hrang atangin tling an awm vek a, an tam dan erawh a inthlau hle thung. Hetiangin :  S/No. District Tling zat % 1. Aizawl 31 60.78 2. Champhai 5 9.80 3. Lunglei 4 7.84 4. Serchhip 4 7.84 5. Saiha 3 5.88 6. Kolasib 2 3.92 7. Mamit 1 1.96 8. Lawngtlai 1 1.96  A chung Table atang hian District tin te inthlauh dan a lang chiang hle a, Aizawl District chhung atanga tling an thahnem viau laiin Lawngtlai leh Mamit District atangin Post 51-ah mi 1 ve ve chauh an tling a. Tan lak a ngai hle a ni.  Tin, Aizawl District hnaih ber tu Champhai District atang hian mi 5 an tling a, an inthlau khawp mai. Chutih rualin Champhai Districit atanga tling te khi mi 2 chiah Champhai khawpui chhung ami an ni a, a dang 3 chu khaw dang (Leithum, Hnahlan leh Vangchhia) te an ni.  Aizawl District atangin mi 31 an tling a, heng zingah hian mi 30 chu Aizawl khawpui chhunga mi vek an ni a, 1 hi Darlawn khua a ni thung. Aizawl khawpui chhungah hian veng 80 chuang a awm a, chung zingah chuan Mission Vengthlang, Chaltlang leh Electric veng atangin mi 2 theuh an tling a, a dang veng 25 atangin pakhat theuh an tling bawk. Heng veng 25 te hi han tarlang ve hrim hrim ila a tha awm e - Zarkawt, Chanmari, Thakthing, Luangmual, Bethlehem, Dam Veng, Khatla South, Vaivakawn, Chanmari West, Durtlang Leitan, Zemabawk North, Chhinga Veng, Chawnpui, Tlangnuam, Dawrpui, Dinthar, Venghnuai, Laipuitlang, Bawngkawn Chhim veng, College Veng, Bungkawn Vengthar, Kulikawn, Venghlui, Mission Veng leh Venghnuai. Heta veng hming lang ve lo te tan hian tanlak a ngai hle mai.   Tin, post awm zat 51 atang hian mipa tling zat hi 35 an ni a, hmeichhia hi 16 an tling bawk. Hmeichhia an tlem nachhan ni a lang pakhat chu MPS vang hi a ni mai thei e. MPS ah hian Physical Test a awm avangin mipa karah hmeichhe tan tlin a har deuh vang pawh a ni ang.  Kumin chhovah pawh MPSC hian hna hrang hrangah Exam a buatsaih leh ngei turah ngai ila, hengah te hian zirlaite leh hna zawng lai ten tih tak zeta inbuatsaih chunga kan hmachhawn a tha hle. Hna avang kan ti a, hnathawh tur zawngin kan impel suau suau a, awlsam taka hna hmuh kan tum a, hmelhriat nei tha leh chhungte nei tha nih kan duh a, induhsakna avanga hna hmuh te kan tum a, chutih laiin beih fet ngai leh Exam chi ah te chuan tha pui kan thawh leh peih mang si lo. A chungah District hrang hrang leh veng hrang hrang tlin dan atang hian inelna thianghlim nei ila, khaw tin leh veng tin MPS/MCS etc. tling thar neih tum theuh ila. Thalai hna zawng mekte pawhin tha pui thawhin i han bei tak tak teh ang u.  - Dr Malsawmliana (Vanglaini January 29-30, 2012)sawmanoreply@blogger.com3tag:blogger.com,1999:blog-8254477993381484085.post-90011943461044069022011-12-10T23:05:00.000-08:002011-12-10T23:06:15.174-08:00Krismas Chibai !- Malsawmliana   Thlasik khaw vawt tih takah boruak chu a vawt vin tuk mai a, kut hmawr te pawhin a lum lam chuhin an Ipte chhung lamah an tawmin hlawm a. Chutiang bawkin lu lam pawh chu boruak vawt tak karah chuan lum loh hlauin lukhum in kan khuh fur hlawm a. Hnap tawlh leh tawlh loh pawh hre lo lekin thlasik chuan min tham a. Chung lam han hawi ila boruak thiang kuk karah chuan arsi an lo pe un mai a, ral khatah thlasik kawng a lo insial ruih mai bawk a. Thli a thaw deuh heuh heuh a, sana erawh chuan muangchangin dar 9 hi a lo kawk ve reng tawh a. Inkhawm banna pawh a rei leh deuh hlek tawh na in nu leh pa krismas urlawk zaikhawm thawm pawh a la ri tlat tlat a. Ral leh lamah chuan in pakhata thalai thenkhat hlim taka inkawmkhawm thawm hriat tur a awm bawk a, chhang ban an kang pawh a ni mai thei.   hmawr deuh a, ramhnuai ti tih deuh a in pakhat lo eng ve va va lam chu an pan zel a. Ramhnuai deuh roh anih avangin kawng a zim a, a chhuk deuh hlek bawk nen, chutih karah dai tla in kawng a lo ti nal ve leh zel bawk a. Thalai rual mah nise thla eng hnuai ah chuan kal chak erawh har an ti hle. Chu kawng chu an la kalna ngailoh anih avangin indap chawp a kal a ngai a, mahse an rilru erawh chu a hlim thung. Karlohvah chu in chu an zu thleng a, an lo reh deuh thiap a. Pakhat chuan kawng a’n kik dat dat a, inchhung lam atangin kawng an rawn hawng a, an lut ta dial a. Chu inah chuan mipa naupang leh a naute ho, an nu leh pa hovin an lo cheng a, an inchhung chei dan leh awm dan atang chuan an khawsak a sang thei lo hrim hrim tih a lang a. Chu thlasik vin hlur karah chuan an puanbu enin an mu lum zo ang em ? tih thleng pawh an ngaihtuah thleng thei nghal mai a. Chumi te chhungkaw hmel atang chuan chutiang zan zana inleng tlangval thiau panga, hmelhriat loh lehnghal an han hmu thut chu an zam hle tih a hriat mai a. An hmel en chuan ‘keini chu kan ni ve lo’ ti mai awm hmel an pu a, an tang hra hlawm a. Mahse chumi panga te chu anmahni ti na tura kal ni lovin ti lawm tura kal an nih zawk zia chu an thiltihin an lantir ta zawk a. Ngawi rengin pawisa fai engemaw zat an pe a, anmahni pawh tute nge an nih insawi duh si lovin an rawn kalna kawngah chuan an let leh ta mai a. Chumi te chhungkaw tan chuan lawmthu sawi mai loh chu tih tur a awm lo.   A tuk zan a lo thleng a, thlasik vin tuk hnuaiah chuan thawmhnaw lum tak inbelin an chhuak leh a, hemi zana an kalna erawh Aizawl khawpui chhunga veng ropui leh zau tak a ni thung a, ramhnuai kawng nal taka kal a ngai tawh lo. Step thui lutuk lo an zawh thla a, kawt zawl tlem neiin In pakhat a lo awm a. A hnuaiah an lut thla a, chhungkaw hnihin an lo luah a. An verandah velah chuan thirchhia a lo let rum mai a, han en mai chuan chu in chu thirchhe hralh tur dahkhawmna kudam ni awm zawk tak a ni. Kawngka an han kik a, pitar pakhat hian a rawn hawng a. Chu pitar chuan a inleng te chu thu turin a han ti ve bawkna in thutna kawhhmuh mai tur erawh a nei chuang lo. Chhuatah han thu ngawt dawn se, a tu hmeichhe tleirawl pahnih an mu bawk si. An han hawi kual a, khum an hmu lova, pindan a awm lo bawk a, almirah leh thawmhnaw dahna tur engmah hmuh tur a awm lo. A tute pahnih sikul form chu bangah a inkhai a, a dang thawmhnaw inkhai chu 5/6 vel bak hmuh tur a awm lo. Pitar mutna ah chuan thosi len tet deuh phuar tawh hi a inzar ve a, a tute erawh chuan zar tur an nei lo nge ni an zar ve lo. Chutiang vel chu an inchhung lan dan a ni a, an khawsak san zawng chu a hriat theih awm e. An pi ber chu kum 70 vel a nih hmel a, chhun lamah thirchhe zawng zawngin mi kawmkarah te, a changin luikawrah te a vak kual thin a, a tih fuh chang chuan thir chhe lian pui pui te pawh a hmu thin awm e. A tih fuh loh chang erawh chuan engtham mah hmuh loh te pawh a nei ve tho thin. Chung thirchhia a hmuh ang angte chu hralhin a chhungkua chu a enkawl ta a ni. Hah a sawi theih lova, zah pawh a sawi theih loh. Damloh a thiang lova, awm mai mai a thiang bawk hek lo. Chutia a thawh tau tau zarah chuan a tute pahnih chu harsa takin sikul an kal ve thei hram hram a, an sikul banah an pi chu an pui thin.   Chutiang chhungkua in an rinloh tak mai inleng an nei thut mai chu mak an ti a, a chhan tur awm pawh an ngaihtuah chhuak thiam lo. Chung mite chuan an thil neih ang ang te chu pitar hnenah chuan ‘Krismas chibai’ tih pahin an hlan a, an kal leh nghal ta mai a. Chumi te chhungkua chuan mak an tiin an va hrethiam lo em ! An lawm bawk si, tih vak ngaihna pawh hre lovin an ‘mangtha’ ta ringawt a.  Mi kawm karah te, ram hnuai deuh roh ah te, khawpui laili ah te leh Biak In bul maia mi inhnuaiah te ‘Krismas Chibai’ buk mamawh tak tak an hmu chhuak zel a, chung mite chuan an hma lawka Lal thar lo piang tur chu nghakhlel takin an lo thlir ve a, mahse engtia lo hmachhawn tur nge tih chu an hre thiam lo hle. An ngaihtuahna chuan Bazaar-a thawmhnaw nalh tak tak an zawrh te chu a thleng pha ve thova, mahse an tan kawr mawi inbelna tur kawng a inhawng ve si lo. Kumtluanin tukchhuakin inhlawh ve mahse inluah man leh buhfai leina atan an hman a lo ngai a, Krismas thleng thleng chuan an khek thei si lo. Thenawmah naupang an infiam nak nak a, pistol lem leh motor lem nen an inkhualtelem a, an rak chel chul a. Mahse chungte chu an awh loh vang ni lovin an neih ve theih si loh avangin an thlur mai a, a bak tih theih an nei lo. Krismas ruai thehna tur thawhlawm thawh a ngai a, an nei si lo. Chutih laiin an fate leh anmahni, nu leh pa ngei ngei te pawh chu ruaitheh thlahlel ber ber an ni lawi si. A hma kum Krismas-a an vawksa ei kha an chhunzawm leh na tur a nih avangin thawhlawm thawh tur nei lo mahse an thlahlel lo thei lo. An dinhmun in a zir miau loh avangin Kohhran zaikhawmna lamah pawh an tel hlei thei lova, ruai\heh tura kal a, ei tawk kha an tih theih a ni mai. An vannei a Krismas hma ngeia an chhungkaw dinhmun hre chiangtu leh duhsaktu an tawng a nih hlauh chuan entin tin emaw chuan Krismas chu hlim takin an hmang ve thei ang chu.  Chung ‘Krismas Chibai’ buk kual tute chuan an chhehvelah chibai buk tur an la ngah em avangin hmanhlel takin an phe vat vat a ni ber mai.sawmanoreply@blogger.com1tag:blogger.com,1999:blog-8254477993381484085.post-5997363312221787002011-11-12T08:38:00.000-08:002011-11-12T08:41:22.148-08:00Mizoram chhunga hmun hlui humhalhna dan- Dr Malsawmliana  Mizoram hian hmanlai thil hlui leh lungphun te engemaw zat kan nei ve a. Hengte hi kan hnam rohlu te an ni a, kan history siamtute an ni bawk. Tin, tunlaiah ngat phei chuan kan sum hnar, khualzin te tlawh duh ber (tourist sites) pawh a ni bawk. Heng hmanlai thil hluite hi ti chhe lova kan hlut deuh deuh leh kan enkawl that a tul hle a ni.  Tunah hian Art & Culture Department hmalakna avangin heng kan thil hlui leh hmun pawimawh te humhalhna tur hian Dan tha tak kan nei tawh a, he Dan hi miputen kan hriat chian leh zual theihnan han tarlang ila a tha awm e. Kum 2001 khan Mizoram rorelna sang ber State Legislative Assembly chuan ‘The Mizoram Ancient Monuments and Archaeological sites and Remains Act, 2001’ hi a pass a, March 12, 2001 khan Governor remtihna(assent) pawh hmuh nghal a ni bawk. Tichuan tih fel ngaite tih fel a nih hnuah ‘The Mizoram Ancient Monuments and Archaeological sites and Remains Rules, 2003’ chu hman tan a ni ta a ni. He danin a tum a ber chu Mizoram chhunga hmanlai thil hlui leh hmun pawimawh te humhalh a enkawl a ni ber. Tunah hian he dan hmanga vawnhim leh enkawl (protected site) hi Mizoram chhungah engemaw zat kan nei tawh a ni. Tin, tunhnaiah Archaeological Survey of India(ASI) in Vangchhia khua a ‘Kawtchhuah Ropui’ chu ‘Sites of national Importance’ah a puang nghe nghe a ni kha.   Mizoram hmun engemaw zatah hian hmanlai thil hlui, lungphun leh history nena inzawm tlat thil engemaw zat kan nei a, khawchhak lam Champhai District lamah hian a tam zual niin a lang. Hetianga hmun leh thil hlui enkawl ngai te chu Director, Art & Culture Department hnenah ziaka thlenin anin a hmunah a enfiah hnuah Sawrkarah rawtna thlen leh thin a ni. Hetianga engkim tihfel a nih a, kan hnam tana thil pawimawh leh humhalh tlak ni a a hriat chu ‘protected site’-ah puangin humhalh a ni thin. Tin, hetianga humhalh tur chu mimal ta te pawh a awm thei a, entirnan Lungphun pakhat chu an thlahten inti neitu takin an la enkawl chhunzawm thei a, Sawrkar lamin humhalh a duh a nih chuan inremna(agreement) an siam mai thin a ni. Hetianga humhalh tura puan a nih tawh hnu hia chuan Sawrkarin a hungna(fencing) a buatsaih a, siamthat ngai a awm chuan a siamtha nghal thin. Amaherawh chu, fencing leh siamthat a nih dawn hian a tichhe lo thei ang ber leh a tira a nihna ang chiah a awm reng theihnan tihhmelhem emaw tihchhiat emaw awih a ni lo. Tin, protected site te hi a tlangpuin en man a awm lova (ordinarily free), mahse hetiang hmun (entirnan lungdawh/lungphun) hi thiltih pui nikhua leh engemaw atana hman a remchang lo thung.  Tunah chuan Mizote pawh kan changkang a, kan fing var ve tan tawh a, thil hlui humhalhna chang pahw kan hre chho ta zel a, a lawmawm hle a ni. Tunhma lam te kha chuan a nachang te kan hre lova kan pal liam mai mai a. Entirnan, East Lungdar khaw daia ‘Lungvando’ pawh hmun 4 ah a bung a, tuna la ding hi feet 8 vela sang a la ni a, a sirah a bung 2 a la awm bawk a. A bung pakhat chu Aizawlah la thla in tunah hian Mizoram State Museum kawtah phun a ni. Aizawla hlutna nei miah lova phun ngawt ai chuan a tira a dinna bulah hian tlu mai mai pawh nise a hlu zawk. Tachhip daia Sibuta Lung pawh a tirah chuan sang tak a ni a, amaherawhchu a bun tak avangin a bung leh lam chu a bulhnai khua ten an hmang tangkai an ti. Tin, Vaphai khaw daia ‘Thasiam Se No neihna’ pawh khi tunah chuan awlsam taka lawn theih turin leihlawn (Step) siam a ni bawk a, a hlutna a bo hle tawh a ni. Tin, Mizo lungphun hluiah te hian miem chi hrang hrang ziah leh ker thin a ni a, hengte hi a tihlu tu leh zirchianna ber turte an ni a. Amaherawhchu, tunah hian lungphun engemaw zat chu kuthlei avanga tihchhiat leh milem inziak te pawh hmuh theih loh khawp te a awm ta. Hetianga kan thil hluite kan tih ching pen thin avang hian zir chiang duh tan pawh zirchian theih loh khawpin a awm phah thin a ni. A bikin lungphunte pawh a lo bung deuh nuai(h) a nih pawhin la darh lo ila, tuna Mangkhaia Lung(Champhai Zotlang) bula lungphun hlui awm tla darh deuh nuaih la sawn lova a awm reng ang hian. Hemi kawngah hian Mizo mipuite kan thanharh chho zel a pawimawh hle a ni.  He Dan in kan thilhlui te a humhalh dan leh hemi kawnga mipuite tih tur leh mawhphurhna te han tarlang ila a tha awm e. a) Mi tumahin heng thil hluite hi ( ancient monument) an ti chhia in an khawih ching pen tur a ni lo, b) Ei leh in siamna atan an hmang tur a ni lova, mei chhem loh tur a ni bawk (a bikin Lungdawh chungah te), phalna nei an nih loh chuan c) Thil zawrhna atan leh fakna (advertisement banner) tarna atan te hman phal a ni lo bawk d) A hmun tlawh duhte tan pawh Ran emaw Motor emaw ken phalloh a ni. ( a hmun tlawh duh te tana motor dahna an siam bak chu motor ken phal loh a ni). Ran ken phalloh tih hian a hungna te an chil chhe thei a, an ek khum thei bawk a, hemi laka ven nan hian a ni. e) Archaeological sites te hi phalna nei lo tan chuan laih emaw kut lo thlak ve ngawt theih a ni lo. Entirnan, hmanlaia thil hlui an phumna hmun te pawh hre mah ila, mahni thu a laih ngawt theih a ni lova, thuneituten phalna an pek a ngaih bakah a ti tur dik takin an laih a ngai. f) Tin, heng thil hlui laihchhuah tuma laih (archaeological excavation) a nih a, engemaw hmanrua/bungrua (antiquities) laihchhuah a awm a nih pawhin State Sawrkar hnenah Report pek tur a ni. g) Heng thil hluite hi thuneitute thu lo chuan mahni duh thu a lak sawn emaw lak bo ngawt theih a nilo. Lungvando bung pakhat, tuna State Museum kawta inphun pawh hi he dan hi lo nei hman ila chuan phun a ni kher awm lo ve.  Heng bakah hian hmanlai thil hlui humhalh kawngah hian mipuite tih tur leh mawhphurhna tam tak a la awm. Hemi kawngah hian YMA te an thawh hlawk hle a, an fakawm hle a ni. Anmahni ram chhung theuhva thilhlui leh Mizo history a thil tangkai an neih chuan an humhalh vat a, chutiang tihna chang an hriat avang chuan an khua pawh miin an tlawh chak phah fo thin. Khaw changkang zia a ni. Hetiang a nih avang hian a changtu Department (Art & Culture) tan pawh a awlsam phah hle a ni. Tunhnaiah INTACH (Indian National Trust For Art and Cultural Heritage) ten nasa takin hma an la a, Mizoram hmun hrang hrangah zinkualin Mizoram chhunga thil hlui leh humhalh ngaite an tlawh chhuak thin a, mipuite hnenah hetiang lam zirtirna hi an pe thin bawk a, an fakawm em em a ni.   Mizote hian kan hnam thil hi kan chawisan a, humhalh nachang kan hriat chuan hnam changkang leh hnam fing kan ni tihna a ni ang.sawmanoreply@blogger.com2tag:blogger.com,1999:blog-8254477993381484085.post-18178985063576928952011-10-10T10:04:00.000-07:002011-10-10T10:15:46.800-07:00NEHU Convocation, 2011North Eastern Hill University(NEHU),Shillong XIXth Convocation : September 30, 2011(Friday) Chief Guest : His Excellency Mohamed Mamid Ansari, Vice President of India                     sawmanoreply@blogger.com0tag:blogger.com,1999:blog-8254477993381484085.post-68738806696927776102011-10-10T09:58:00.000-07:002011-10-10T10:03:18.565-07:00LUNGPHUNLIAN HI MIRAWNG HO PHUN A NI EM ?-Dr Malsawmliana  Hmanlai Mizo lungphun hluite hi tute nge a phuntute ni ang ? Mizo ni lo hnamdang phun te pawh an ni thei ang em ? tih hi chhui chian ngai tak a ni a, hemi chungchang hi tlem han tarlang ila. Vangchhia khaw a lungphun te hi Vangchhe hnam ho phun ni a ngaihna a awm a, hei bakah hian Lungphunlian te pawh hi Vangchhe hnam ho phun a ni tiin kan mithiam zingah ngaihdan a awm bawk. Chutih rualin Naga hnam chikhat ‘Mirawng’ kan tih (Rongmei) ho sulhnu ni a ngaihna a awm bawk.        Mizoram hmar chhaka khaw pakhat Lungphunlian khaw hming chawi chhan ‘Lungphun lian’ hi tute phun nge ni ang? Tunhma atangin kan mithiam hrang hrangten ngaihdan an lo sawi tawh a. Mipui nawlpui te hi chuan ‘Mirawng’ho phun niin an ngai vek a, chutih rualin kan mithiam zingah Darchhawna, Dr Sangkima, B. Lalthangliana, Liangkhaia, R. Buragohain(hemi chungchang ziak ve tu) te ngaihdan erawh a inang vek lo thung. He Lungphun hi lungphek lianpui mai, meter 4.3 a sang a ni a, Lungphunlian khaw daiah a la ding a ni.  A phuntu chungchanga ngaihdan hrang hrang zingah R. Buragohain chuan Meitei ho phun niin a ring a, Chutih lain Darchhawna chuan Tripuri ho phun niin a ngai thung. Kum zabi 17-na vela Tripuri hnam thenkhat, Tripura atanga Manipura pem chho ho phun niin a ring. Amaherawhchu, Tripura history kan en chuan kum zabi 17-na hi Manikya Rulers hovin Tripura an awp lai leh an ropui lai tak a ni a. Tin, history record-a kan hmuh danin hetih laia Tripura leh Manipur in laichinna kan hmuh chu kum 1662-1663 a Tripura King, Chhatra Manikya’n Court of Manipur tlawh tura mi a tirh kha a ni a. Hetih lai vel hian Tripuri ho Manipura an pem chhoh thu sawi a ni lem lo. Tin, Tripuri hnam ho lungphun dan leh Lungphunlian khaw daia lungphun ho hi a inang lem lo bawk. Chuvangin he lungphun lian tak hi Tripuri ho phun a nih a rinawm lem lo.  Dr Sangkima chuan Vangchhia hnam ho phun niin a ring thung. Amaherawhchu Vangchhia hnam ho hi history bu hrang hranga kan hmuh dan chuan tuna Vangchhia khua leh Champhai leh a chhehvelah hian an khawsa niin a lang. Tin, Vangchhe khuaa ‘Kawtchhuah Ropui’ a lungphun chi hrang hrang te hi Vangchhia hnam ho phun ni a kan ngaih chuan an phun dan style leh an milem ker dan hi lungphunlian nen hi chuan a danglam hle a. Lungphunlian hi engmah inziak lo(plain monument) a ni. Chuvangin kei chuan Vangchhia hnam ho phun niin a lang lo, ka ti.  Hetih lai hian B. Lalthangliana, Rev Liangkhaia, C. Chawngkunga te leh mi thenkhat hian Naga hnam peng khat Rongmei (Mirawng kan tih) ho in Mizorama an awm laia an phun niin an ring thung. B. Lalthangliana chuan Mirawng/Rongmei ho hi ku zabi 17-na lai vel khan Mizoram hmar lam, Manipur ramri dep velah hian an lo cheng tawh a ti. An lo chen tawhna ram Tualcheng khaw chhehvelah te leh Vankal tlang dung velah te hian hnuhma engemaw zat an nei niin a sawi bawk.   Mirawng ho hi tute nge ? Mirawng/Rongmei ho hi Naga hnam chi khat, tuna Manipura cheng te an ni a. Naga hnam chi 10 zinga Kacha Naga hnam peng an ni. Kacha Naga hnam peng 4 te chu Zemi (Zeme/Zemei), Lyengmi(Liangmei), Maroungmai(Rongmei) leh Kabui te an ni. Kum 1963-a Nagaland chu state puitlinga hlan kai a lo nih khan ‘Kacha Naga’ tih chu paihin ‘Zeliang’ ti a dah an nia, chu chu Zemei leh Liangmei hnam kaihkawp a ni. Hemi hnuah hian Rongmei tel lehin ‘Zeliangrong’ tih an lo ni ta a ni. Heng hnamho ah hian Kabui Naga te an tel bawk. Anni ho zingah hian Rongmei ho hi hnam lian an ni a, an ‘homeland’ ni a an ngaih chu Manipur khawthlang lam tlangdung, Imphal valley leh North Cachar hills(Assam) inkar hi a ni. Tunhma chuan Manipur, Assam, Nagaland, Tripura, Meghalaya leh Mizoram ah te an awm thin a, tunah Manipur-a Tamenglong District ah an awm.  Rongmei tih hi Maroungmei tih atanga lak a ni a, anmahni tawng chuan ‘Rong’ tih chu ‘chhim lam’ tiha ni a, ‘Mei’ tih chu mi/mipui tihna ni. Tichuan Rongmei tih chu ‘chhim lam atanga rawn kal’ tihna tluk a ni. Anmahni chanchin kan chhiar chuan Zeliangrong hnam ho hi China rama chhimthlang(Southwest region of China) atanga Naga hnamdang -Ao, Angami, Sema, Lotha, Tangkhul, Rengma te nena rawn pem thla ni a rin a ni a. Burma ram leh South East Asia ramah rawn lut thla in tuna India hmarchhaka hian lut ta niin a lang. (Gangumei Kamei, A History of the Zeliangrong Nagas, Guwahati, 2004). Naga ho hi Asia chhim chhak ram South East Asia) a cheng hnam ten en hian inanna tam tak an nei a. Naga History kan chhiar chuan kum zabi 13-na velah tuna an chenna hi Burma atangin an lut niin a lang. Zeliangrong hnam ho pawh hi Naga hnam dang ang bawk a, Burma atanga lut niin an ngai.   Rongmei chanchin ziaktu G. Makuga chuan ‘Liangmei hovin Angami an zui a, chumi hnuah Zemei hovin Manipur chhim thlangah an zui leh a, a dawt lehah Rongmei hovin Manipur khawthlang lam an lut veleh a. Hei hi tun thlenga an ‘homeland’ ni a an ngaih chu a ni a ti. Tichuan Rongmei ho chu Naga hnam zingah rau rau chuan Chin Hills(Burma) atanga lut hnuhnung ber an ni a. G. Makuga chuan ‘Chin Hills-a Rongkiang tlangdung atanga Rongmei ho an chhuah hnuah Kookies (Koomees an tih bawk) te chuan kum zabi 17-na velah an zui veleh a. Mizorama an luh hnu hian Rongmei ho hi Lusei hovi Mrungs (Miruang/Rongmei) tiin an hria’ tiin a ziak.( Introduction to the Rongmei Nagas, Imphal, 1994). Mizorama an awm lai hian hmar chhak lam –Champhai, Tualcheng, Selam, Lungphunlian, Vankal tlangdung ah te an khawsa thin niin a ziak bawk. An khawsak tawhna ah te hian suhnu an hnutchhiah nual a, lungphun bakah kulh hlui te, thlan hluite, kawngpui hlui te an hnutchhiah a ni. Tualcheng khaw daiah velah pawh hian hetiang hnuhma - Mirawng thlan(graves), Mirawng kulh (castles) te pawh tun thlengin hmuh tur a la awm nual bawk.  Rongmei ho Mizorama an khawsak hun vel hi chhut thuakin kum zabi 17-na tawp lam vel a nih a rinawm a, a chhan chu kum zabi 18-na tir lamah khan Lungphunlian khua atanga hmar lam km 5 vela hla Selam khuaah hian Mirawngho an la cheng niin an sawi. (Liangkhaia, B. Lalthangliana).   An lungphun dan : Lungphunlian hi lung phek lian pui mai, chher mam lem loh phun tawp a ni a. A piah leh deuhvah hian a khat mawi tawkin, kawngpui sirah zel lung chher mam lem loh a inphun phei nual bawk a. Hetianga lung inphun tlar hi ‘Alignment’ tih a ni. Kawngpui sirah a khat tawkin a inphun phei zut mai a ni. Kawng sir lehlamah ‘Manding Lung’ an tih khi chu Bawrhsap Manding Putara hova an phun a ni awm e.  Manipura Rongmei ho chenna thin bawr vela an lungphun dan nen hian a in ang hle a. Entirnan, Churachanpur chhehvela khaw pakhat Selangthel khaw dai velan an lungphun pawh hetianga lung chher mam lem loh, lian pui pui, kawngpui dunga a khat tawka inphun zut ang hi a ni a. Anni chuan ‘Boundary pillar’an ti. Helai hmun hi hmanlaia Kabui Naga(Rongmei) hnam ho lo khawsak tawhna a ni. (Potsangbham Binodini Devi, Ph.D Thesis).   Chuvangin Manipura ram chhunga Rongmei ho lung phun dan nena khaikhi chuan Lungphunlian leh a bul vela lung inphuntlar (alignment) ho hi Mirawng/Rongmei ho phun a nih duh hmel. Tin, a chunga kan tarlan angina hetiang lung an phun tlar hi an ni chuan ramri lung(boundary lung) angin an ngai a, Lungphunlian leh a bula inphun tlar pawh khi boundary pillar a ni thei ang em ? tih te pawh ngaihtuah theih a ni. Hemi chungchang erawh hi chu chhui tham a ni ang.sawmanoreply@blogger.com2tag:blogger.com,1999:blog-8254477993381484085.post-90514988217022258982011-06-13T10:21:00.000-07:002011-06-13T10:22:56.015-07:00National Seminar on Politics of Regionalism in North East indiaUGC Sponsored National Seminar on  ‘Politics of Regionalism in North East India’  organized by Govt. T. Romana College in collaboration with Mizoram Political Science Association   Date : June 16-17, 2011  Venue : I&PR Auditorium  Chief Guest : Pu Lalsawta, Hon’ble Minister  Higher & Technical Education, Mizoram   First Day : 16.6.2011(Thursday)  10:00 Am : Registration   Inaugural Function : 10:30 Am – 11:30 Am  Chairman : Mr Lalsangzela Pachuau, Coordinator  Welcome Speech : Dr F. Lalhmingsanga, Principal  Govt. T. Romana College, Aizawl  Key Note Address : Prof.Srinibas Pathy,   Dept. of Pub. Administration,   Mizoram University  Speech : Pu Lalsawta, Hon’ble Minister  Higher & Technical Education, Mizoram  Vote of Thanks : Mrs.Ramdinliani, Asst.Coordinator  Light Refreshment    TECHNICAL SESSION – I  12:00 Noon – 1:30 Pm :   Chairman : Dr LH Chhuanawma, President  Mizoram Political Science Association  Paper Presentation :   a) United Andhra R.Telangana : Politics of Regionalism in Andhra Pradesh   - Dr. H.Srikanth, Associate Professor, Dept. of Political Science,  NEHU, Shillong b) Self Assertive Movement in Assam : A Contextual study in Karbi Anglong in District of Assam - Dr. Alaka Sharma, Associate Professor, Dept. of Political Science,   Guwahati University, Assam  Discussion : 1:30 Pm – 2:00 Pm : Lunch Break   TECHNICAL SESSION – II  2:00 Pm – 4:30 Pm :   Chairman : Mr Lalchamliana, Former Speaker  Mizoram Legislative Assembly & Associate   Professor, Dept. of Political Science,   Pachhunga University College   Paper Presentation :  a) Countering Regionalism in North East India : A Study of Development Initiatives   - Dr. Harendra Sinha, Associate Professor, Dept. of Political Science,   Govt. J. Buana College, Lunglei, Mizoram  b) Regionalism in India : A Perspective  - Mr Lalthansanga, Assistant Professor, Dept.of Pol.Science,  Govt. T. Romana College, Aizawl.  c) Genesis and problems of Politics of Regionalism in Nagaland and Mizoram  - Dr JV Hluna, Associate Professor, Dept. of History  Pachhunga University College  Discussion :  17.6.2011(Friday) :  TECHNICAL SESSION – III  10:30 Am – 1:00 Pm :   Chairman : Dr H.Vanlalhluna, Former Principal  Govt. J. Thankima College, Aizawl.  Paper Presentation :  a) Role of Regional Political Party  - Mrs Ramdinliani, Assistant Professor,   Dept. of Pol.Science, Govt. T. Romana College, Aizawl.  b) Human Rights in Mizoram  - Dr C. Lalhmanmawia, Assistant Professor,   Dept. of Pol.Science, Govt. Kolasib College, Kolasib  c) Ethnicity with special reference to Mizo Integration  - Dr T. Lalsangliana, Associate Professor,   Dept. of Pol.Science, Govt. Aizawl North College, Aizawl  Discussion :  1:00 Pm – 2:00 Pm : Lunch Break  TECHNICAL SESSION – IV  2:00 Pm – 3:00 Pm :   Chairman : Dr T. Lalsangliana, Vice President  Mizoram Political Science Association  Paper Presentation :  a) Regional Identity Assertion and Political mobilization in Mizoram  - Mr Lalmalsawma Khiangte, Assistant Professor,   Dept. of Pol.Science, Govt. Zawlnuam College  b) Autonomy Movement and Regionalism in North East India  - Dr Lalrintluanga, HOD, Dept of Public Administration  Mizoram University  c) From Greater Autonomy to Hill state movement : with reference to Mizoram  - Dr Malsawmliana, Assistant Professor, Department of History,  Govt.T. Romana College, Aizawl. d) Formation and Role of Eastern India Tribal Union(EITU) in Hill Politics of North East India - Dr Benjamin Ralte, Assistant Professor, Department of History,  Govt.T. Romana College, Aizawl.   Discussion :  3:00 Pm – 4:00 Pm :   VALEDICTORY SESSION   Chairman : Mr Lalsangzela Pachuau, Coordinator  Rappoteur’s Report : Ms Lalrinmawii Tochhawng  Assistant Professor, Dept. of English  Govt. T. Romana College  Short Speech & : Dr F. Lalhmingsanga, Principal, GTRC  Distribution of Certificate   Vote of Thanks : Mrs Mary Lalngaihawmi, HOD   Dept. of Pol. Science Govt. T. Romana College  Rappoteurs : 1. Ms Catherine Lalhruaitluangi Chhangte, Assistant Professor,   Dept. of English, Govt. T. Romana College 2. Ms. Lalrinmawii Tochhawng, Assistant Professor, Dept. of English,   Govt. T. Romana Collegesawmanoreply@blogger.com1tag:blogger.com,1999:blog-8254477993381484085.post-81759391540505013552011-05-10T22:37:00.000-07:002011-05-10T22:46:53.593-07:00LALLULA HMUN HLUI   - Malsawmliana   Mizorama lui sei ber leh lar ber, tlawng lui thlang lamah hian hmanlai Mizo lal ropui tak takte khan tual an lo chai tawh thin a. Tuna chhimthlang lam, a bikin Darlung tlang leh Sabual ramah te hian an sulhnu hi hmuh tur a tamin tun thleng pawh hian an hming hi a la reh lova, an hming chawiin hmun engemaw zat hi chu a la awm a ni. Mizo lal ropui ho bakah hian hnam thenkhat, Dawn hnam te, Bawng hnam te leh hnam eng engemaw chuan an thlang tlak na lamah he lai ram vel hi an hrut thla tel ngei ni pawhin a lang bawk. A bik takin Sabual ram phei hi chu Lallula leh Laltuaka te khawhmun hlui kha a ni a, hnuhma an ngah khawp mai. Tun thleng hian Lallula hmun hlui te, a fanu Ridawpi lungphun te hmuh tur a la awm a, a khaw piah lawk, Bawltea daiah Laltuaka lung pawh a la ding nghe nghe bawk. Lallula hmun hlui hi ka pu Chhuanvawra khan huan atan a rochung chho ta zel a, kan naupan zual lai phei chuan fu huan atan kan hmang a, a khat tawkin fu her turin chhungkuain kan kal dam dam thin.        Chapchar awllen lai a ni a, thing tlang lamah chuan lo an vat zo tawh a, an awl hun lai tak a ni awm e. Kei pawh hna lama ka awl ve hun lai tak a nih bawk avangin engemaw tak tih tumin rilru ka siam a. Kan khaw hlui hi ka tlawh lohna a rei tak deuh avang leh hetia nupui fanau te nena kan han inkaih bawr ve tak dih diah hnu hian ka la tlawh leh loh avangin tlawh duhna rilru ka nei a. Chubakah, chhungkaw titi nikhua a ‘kan khua’ kan tih fo hi ka nupui leh fanau te hian an la hmuh ve loh bawk avangin hmu ve se ka ti hle bawk a. Hengte avang hian tun chapchar awllen lai hian i han khualpang zin teh ang kan ti ta a.    Kawngte a tha tawh a, motor ken pawh a theih ang an tih avangin motor keng turin ka inbuatsaih a. Kan khua ka lo tih ve fo hi ka tlawh khat tak deuh avang leh pawi pang ka lo ngah ve tak avang hian rilru ah a lian hlei the ta lova. Amaherawhchu, tun hnuah hian tlawh fo duhna ka nei lian leh ta hle a, a chhan chu Mizo history-ah hmun pawimawh tak a chan ve vang hi a ni. Han ti ve khanglang ila, naupang te kan nih lai kha chuan Aizawl atangin nileng kal a ni a, tunah erawh chuan darkar 3 vel kal chauh a ni ta. Nakinah phei chuan darkar 2 ah pawh kan thleng thei tawh maiin ka ring.    Hma taka thlen kan duh avangin zing dar 7:30 ah kan chhuak a, chhungkua a zin tih takah ka fapa phei chu a han phur laileng khawp a, kawng tluanin a uang tluan chhuak zak a, motor ruih a hre lem lo bawk a, a hahdam thlak phian mai. Nupui fanau hruaia kal kan nih bawk avangin rilruin nunhlui a chhui kir lo thei lova. Ngaizel pelh atangin nupui te hnenah ‘hmanah(kan tet lai) chuan helai hi hetiang hian a awm a’ tiin kan inhrilh phei zel a, a ninawm hman viauin ka ring. Dar 9-ah Aibawk kan thleng a, Hotel-a chaw kan ei lai chuan tukverh atangn kan han thlir a, kan kal lehna tur chu ralkhatah kawng a in sial phei raih a, a lunglen thlak duh khawp mai. Tichuan Chaw ei khamah muangchangin kan tlan leh a, khawtlang lama kal tur ngang kan nih avangin kawngpui atanga kan pen a ngai ta a. Kawng pawh a lo tha tawh khawp mai a, alkatra an lo luan dum zuih tawh a, motor te chi tan pawh nuamsa in a tlan thei. Hetia kawng a that hnu hian ka la kal leh ta miah loh avangin mitthla in kawng chhiat lai kha a hmu lo thei lova, kan khaikhin lo thei lo.   Motor khalh reng chung siin rilru chhungril chuan kum 20 vel liam ta kha min thlirkir a, helai kawng vela chhungkuaa ke a kan kal thliai thliai laite mitthlaah a lo lang a, tlawng lei thlen thlak hlan kan nghahhlelh thin zia te kha ! Chutah kan han thleng thla a, chaw kan han fak a, naupang tan chuan a nghahhlelhawm thin a ni. A mel zawnga teh chuan Sateek atang hian Tlawng lui hi mel 14 tih a ni thin a, Tlawng lui atang hian kan khua hi mel 14 vel a la ni leh a, ke-a kal chuan nileng kal deuh thaw a ni mai e. Chutianga suangtuahna nen ka inkawm lai chuan karlovah Tlawng lui kan thleng thla der a, lei pawh a ngaite in a lo la in dawh zui mai a. Motor in kan zawh phei a, ral leh lamah kan chawl. Lei-ah te chuan thla te kan han la ve zawr zawr a. Tunah erawh chuan a sirah leihlawn tha deuh mai an dawh tak avang hian a hlui zawk hi chu hluihlawn a ni tawh a, a lunglen thlak ve viau mai. Chhungkua a naupan lai hun han sawichhuah apiang hian he leihlawn hian hmun a chang ve ziah thin a, sawi tur kan ngah a, naupan lai sawi chhuah nikhua chuan kha tlawng lei khan lam rik a hla hlawh zel ang.    Reivaklo kan chawlh hnuah kan tlan leh par par a, chho zawnga kal a ngaih tawh avang leh ral leh lam anga ‘alkatra’ luan a la nih ve loh avangin tlan chak erawh a har ta deuh. Naupang hruai kan nih avangin a khat tawka din zauh zauh a ngai a, chuti chung pawh chuan a la hma hle tho mai. Bawngthah khua kan thleng a, an khaw daiah chuan hmana kan hmuh fo thin Bung lian pui kha a lo la inzar pharh duai mai a, ka thlir thuak a, kan tlan pel lehnghal a. Ni sensa hnuaia chu khua kan tlan pelh lai chuan chu khuaah chuan mi pakhat hian a khawvel hun a lo hmang liam ve mek a. Karlovah Darlung khua kan thleng ta. Hman atangin chu khua kan thlen chuan kan khua a hnai tawh tih ka hria. Chutah zet chuan ka fapa aiin ka phur tawh zawk a, kawng bumboh tak pawh chu kan hmu mam vek tawh mai a, thlen thuai thuai ka chak na chuan min tur nasa khawp a. Chumi piah lamah rilru in nunhlui a chhui kir a, ka chuanpuite \awng pawh ka ngaihtuah tawh lo. Kan khua chu ralkhat atanga a lan theihna atangin kan thlir a, Biak In leh School tlangte chu a ngai ngaiin a lo lang duai mai a, ralkhata sikul naupang tualchai velte pawh a hmuh theih.    Kan ding det a, kawng thlang lam ka han hawi thlak chuan eng dang ka hmu lo, mahse ka mitthla a Pu Zuia hmel erawh chiang takin ka hmu thung. Helai vel hi naupangte kan nih lai a Krismas dawn apianga Pu Zuia hova naupang dangte nen Biak In cheina tur pangpar kan lakna thin kha a ni a. Tlangsam par leh vawihuih hrui te kan chhat a, kan rik chel chulna thin kha a ni. Hmawng tui khur kan thleng a, he tuikhur ngei hi a ni ka piin hming lem a lo put chhan kha.    A darkar zawnga chhut chuan darkar rei loteah kan khua chu kan thleng mai a, mahse chu darkar reilote chhung chuan kum 20 hma lam kha min hruai kir a, rilru erawh a vak kual thui hman hle thung.   Thing lukham leh thing tang ro kan putna thin tuikhur chhak tlang ‘Mual et et’ te chu ka han hawi chhova. Tawlailir ke tur Fartuah thing kan put thinna te pawh a ngai ngaiin an la inphah duai mai. A lehlam mual, Ridawpi Lung awmna leh Roman Biak In te kha engemaw ti takin kan ngai a, tuikhur kal nikhua pawh hian hawi pawh kan hawi chho ngam thin lo. A chhan chu, Biak In tukverhah khan kan thianpa pakhatin ‘ramhuai lu zum’ a hmu tlat, hlau tak kan ni. A chang leh tukverh a\angin kan va bih dek dek a, kan tlan darh leh hak thin. Ridawpi lunga milem inziak te kha en pawh kan en chiang ngam thin lo.   Kum 1986 hma lam zawng kha chu rambuai lai a la ni awm e. Darlung tlanga sipai awmte kha kan khuaah hian an rawn kal thin a, ar leh kel te an zawng thin. Sipai an rawn kal tawh hi chuan ‘kawh’ miah loh tur a ni ringawt. Inah kan tlan lut a, bang awng atangin kan thlir mai thin. Eng nge a chhan ka hre lo, sipai an rawn kal an tih hi chuan silai nei kha chuan an thukru nghal vat zel a, a ni tur rengah kan ngai mai thin. Ramhnuaiah te hian mi silai thuhruk te hi hmuh tur a awm leh fo thin.    Tum khat chu, Biaknunga leh Zohmachhuana te ho hian ram kan kal a, keini an naute ho Thankima leh Lawma (tuna kan YMA hruaitu lo ni ta te hi) te nen kan ni a. Hnahthial lui kam velah phur taki hruai kan chhat a, aidu kung hmangin silai lem te kan siam a, a thenin LMG lem te an siam a, kan hlim khawp mai a. Kan siam zawh hnu chuan keini ho chu hruiin kan kut leh ke-ah min tawn bet a, thingah min thlung ta a. An tlan ta daih mai a, Thankima te ho nen hian kan han te tak tak mai chu(h), kan intal chat phung mai. A hnuah min phelh leh a, tap pur chungin kan haw ta a.   Naupangho intihhlimna nuam pawl tak pakhat chu hnim bawh en kha a ni a. Tlangsam buk te hi engmah hlauh nei lo lem lo khan kan han bawh vak vak zel mai a, a nuam phian mai. Amaherawh chu, tih fuhloh chang erawh chuan a hnuai lama vawk ek lo awm te kha delh fuh a awl khawp mai.    Krismas ruai theh ni a ni a, chawhma lamah naupang ho kan inhawr khawm a. Ruai theh na tur hnah la turin kan liam dawr dawr a. Hnahthial hlai pui pui te chu kan tel khawm a, hruai fei chi kan chhat a, lian pui puiin kan tel a. A zawnna tur thing tuai kan sat a, hnah tel lian pui pui chu zawn theihin kan siam a, a hma lamah hrui zenin a pawhna tur kan siam bawk a. Naupang 2o/30 rual velin kan zawn a, nuam tak a ni. Chutah khua kan han thleng a, fatu hovin duhsak takin thingpui leh kurtai nen min lo hmuak a. Chu mai a la ni lo, mipui nawl pui ei hma in fatu ei rualin hnah la ho min han ei hmasak tir bawk a. Khatiang baka duhsakna sang kha a awm chuang lo.   Engtik kum nge ka chiang ta lo, Krismas lawmna ruai kha kan nawn chho zel a, kumthar a hnai ta kuar mai a. Chutah Kohhran hovin Pathian hmingin tiin ramchhuah an rawt mauh mai a, phur takin an ramchhuak ta a. Keini naupangho chuan kan lo nghakhlel khawp mai a, chutah le thawm kan hre ta. Sazuk lian pui an kap a, a kaptu pawh Pu Chhuanga an rawn ti chu a hmuak turin kan tlan nghal a. Lian hi kan han ti khawp a, kha sazuk tluka lian kha ka la hmu lo ang. A hma lamah hruiin kan pawt ve a, kan haw haw hluah hluah mai a, a nuam ve khawp mai.   Lehkha zir ve tak tak lem lovin Primary Sikul kha kan kal ve ziah a, ‘A’ pawl velah kan thu thin. Chhunah thlawhna a rawn thlawk ri vung vung a, Darlung tlanga Sipai Camp vel chu a hel kual vut vut a. Sipai Camp zawnah chuan bawm engemaw zat hi a thlak thin a, a changin parachute a thlak a. Hmuhnawm ti tak takin kan thlir thap thin a, bawm a thlak tum hi chuan ‘bek’ hi kan lo ti dual thin. Bek(bag) a ang hle thin tak a. Khatiang thlawhna kha Dakota a ni mai thei. A chang chuan Helicopter te pawhin a thlak thin bawk. Tunhnu a ka ngaihtuah let hian khatianga thlawhna in thil a thlak lai kha a tak takah chuan hmuh tur a awm ta miah lova, TV leh film vela kan hmuh bak hi chu. Kan lo vannei khawp mai ka ti.   Khaw hmawr chhim lamah ka pu huan hi Lallula hmun tih a ni a, hmanlai Mizo lal ropui Lallula hmun kha a ni a, a ram a pharh tha a, a zau hle bawk a. Ka pu hian a nei ta a. Nitin hian a kal thin a, thlam te sa in a chang chuan a va riak hial thin. Inrinni leh tlaiah te hian thingphurin kan unau ho ten kan kal thin a, a changin nu te thingphur kan zui bawk a. A huanah chuan Fu huan zau tak mai hi a siam bawk a, a khat tawkin fu her turin chhungkua in kan kal thin. A thenin fu an sat a, naupang hovin a herna tur zawlah kan thiar khawm a, kan ri chel chul mai a. A her turin Bawng kan hmang ngai lem lova, naupang hovin kan nawr kual mai thin a. A hahthlak viau na in hah kan hre lem lo. A then an lo uai ru a, an mawngah kan han pet leh tawk thin. Keini naupang chuan hmawngsawi hawn loh mawlh kha kan hlau thin a, mau thei ah kan ak khaw far thin a. Khatih lai hunah chuan intihhlimna (picnic) dang a awm chuang lova, khatiang kha chhungkua a kan intihhlimna hun a ni ve a, kan nghakhlel hle thin.sawmanoreply@blogger.com0tag:blogger.com,1999:blog-8254477993381484085.post-35756730499980782862011-05-01T22:40:00.000-07:002011-05-01T22:43:22.857-07:00Sibuta Lung       sawmanoreply@blogger.com0tag:blogger.com,1999:blog-8254477993381484085.post-2943286747864449452011-03-15T02:55:00.000-07:002011-03-15T03:02:50.328-07:00Chheih !Chheih !  Vanglaini te kha ! “Chin lai unau iangin, hlimni kan chhiar \hin a; Mahse \uanna dangin, tawn loh ni rei mahse, I nghilh lawng aw kan hlimlai, kumpui sul vei mah se”   By Sawma & Muantea  Published by Chheih Party, 2011   A chhunga thu awm te  Bung 1 : Inhmelhriatna leh a \obul - Admission - Francis-a leh Somhlua Bedding pu - Pu Nghaka - Hmachhuana thusawi - Hostel Allotment - Fresher Social - Senior te huhang - VC Quota - Sawmdawnga - Pauva leh Rul  Bung 2 : Kan Mizia - SSB - Chheih !! - AMPGSU Newsletter- Mizo \awng debate - Sensiar vrs Persara - Thlengparel leh Difuhte-a - Pu Hruaite-a leh Sawmhlua mizia - History leh Geography - Japfu leh Persara inkungkaihna - Saramati Tarmit vuah pathum- Tube Light - BBC Sap\awng zir - Lawmtea leh Bahtea - Francis-a Pheikhawk, Football chest - Siamliana leh Sangha Tin - Sakawri - Pu Ruata leh a Nghakuai - Zawlkhawpui Floor - Ek chhuak- Siamliana  Bung 3 : Eng nge kan tih \hin - Nghakuai chiah - Pa to zawn - Sports - Lui kal - Thlalak - Assignment ziah hnatlang - PB kal leh Barapani kal - University Seminar - A na duh fe zawk - Darjeeling kal - Allotment check - Zim Ziam  Bung 4 : Mang\ha \ha, mang\ha \ha - AMPGSU Newsletter - lunglen thu ziak - Te-a Siang lawina - Mang\ha \ha, mang\ha \ha - Chheih Blues - Parting Social - Kawlkil Entu - Shillong Bye Bye  Bung 5 : Engtin nge ni ta zel - Mawitea Inah chaw ei - Chhe Fest - Ritz Hotel - WOCUVIA Durtlang- Ceiling hawn - World Cup Opening Match(2006) - Johna In - Harry Potter Release     Bung 1   Inhmelhriatna leh a tobul   Admission kan ti: Khawvel thiamna leh changkanna in mihringte min han um tak tak tawh hi chuan a te ber atanga a lian ber thleng hian kan kat nawk nawk mai a ni. Chutiang boruak karah chuan mahni veng leh khua theuhva ‘kei ka ni’ inti chin that, veng leh khuate pawhin mi puitling ni tura an beisei leh nghahfak, mahni veng theuhva a kul ataia an hman chhoh tan te pawh an ni ang, chutiang ho chu (han ti ta mai ila) Mizoram pawna zirna sang zawk chhunzawm turin kan han pen chhuak ta kha a ni a !! Eng chen nge kan thlen dawn erawh kan hre lo. Mahni tum tumin kan tum a, thenkhat chu kan arkhawthim dai tak meuh meuh a, thenkhat chu chhungten ‘ram pawna la kal ngai lo a ni si a’ tiin mutmu pawh tuah lovin an ngaihtuah bawk a. July thla a han nih chuan Shillong khawpuiah kan kal sup sup a, NEHU-ah ngei chuan zir chhunzawm tumin kan han intawksir vel ta kha a ni a. Department hrang hrangte an tih dan a lo inang lo nen a buai fal deuh leh fel hma deuh kan awm a, Department thenkhat ( a mimal ang pawhin) buaipui ngai deuh te chu an lo awm bawk mahna le!! Hetih hun lai hi chuan inhmelhriat sa tihloh te chuan kan in arkhual en vel mai mai a, mizia kan inhre lova, a hnu lama phawk deuh te kha mi pangngai hmuhin kan hmu a, zirlai hruaitu ve deuhte kha kan en vel mai mai thung. Interview te kan han nei sang sang a, admission hmu tur te chuan Fee kan pe ta hlawm a. Kan intih fel hnu hian thenkhat chu mahni khaw lamah haw in mutbu nen kan thawk chhuak tha leh a. Mahni veng leh khuaah tute emaw nen ‘rinawmin lo awm reng rawh aw’ tiin kan han inthlah te te a, kan liam ta hlawm a nih kha !!  Francis-a leh Sawmhlua te Bedding kha :  Thian tam tak zingah inthian hnai leh inkawp bik ‘in bawngtuthlawh suahdur’ bik hi awm thin a ni a. Hemi te pahnih pawh hi vengkhata awm an nih avanga rawn inzui thla leh inkawp deuh chawt kha an ni a, an lawmawm dun khawp mai. Aizawl atangin bedding nen an rawn thleng a, Nongthymmai-a Mayurbhanj Complex-ah an rawn inchhawm chhova. A palian zawk Pu Sawmhlua hian Bedding a pu a, bag a khai bawk a, a hnungah a tawng pawr zawk Pu Francis-a’n a rawn zui. Han en mai chuan a hnung a mi hi a thu hmel zawk a, a intih engemaw hmel zawk. A hma ami hi chu a hah tih a hmel atangin a hriat theih. A hnung ami hian an Department (Gegraphy) a zawn kual pui a, Francis-a lah chuan kawng a hre mang si lova, Sawmhlua hma ah kalin a vei thuak thuak tawh mai si a. History Department lamah te a kal thul, a tawpah an thleng a, tih vak tur erawh an nei chuang si lova. Francis-a han kal kual vel hmuh chuan ‘vai intithu tak, tul hmel deuhva kal hmawk hmawk, a hnunga Mutia in a bungrua rit tak mai pu chunga a zui kual’ hi an ang ber. Kumkhat hnu vela Sawmhlua’n a sawi leh dan chuan Francis-a khan Department-ah khan tih tur em em a nei lem lova, ‘kan inpu kual vel mai mai’ a ti. A haw lamah Fire Brigade atangin Bus-ah Sawma a rawn lut hlawl an hmu a, an han inchibai vel a. Sawma leh Sawmhlua hi chu College thuhmuna kal an nih avangin an inkawp nghal chawt a, hemi tum hian inhmelhriatna pawh neih hma hma in Francis-a hian Sawma hi a han nek nghal chawt a. An in nel phah ta viau a. Sawma erawh a nuih a za ru deuh !!!  Hostel Allotment :  Admission ti fel tawh hlawm mah ila, Hostel lamah harsatna a la awm cheu mai. A kal thar ho chu Room ruakah 2/3 te kan awm khawm a, thenkhat chu mahni unaute bula awm te pawh an awm bawk a. Hostel chan loh hlauvin kan awm a, nitinin Allotment an siam fel hun kan ngaichang a. A bikin Japfu lamah chuan kan inbeng hnem deuhva, Prefect te pawimawhna kan hre khawp mai, thenkhat chuan vawksa rep te pawh an pe hial niin an sawi. Hetih lai hian Japfu Block ‘C’ ah hian mi ropui ho an inbeng a, ground floor-ah thawm an nei tha thin hle. Nitin mai hian Allotment a chhuak tawh em ? tiin kan inzawt a, a buai fal bik chu kan awm chiang mai. Siamliana hi an zinga mi chu a nei ngei ang. Francis-a te tak ngial pawh an awm mai mai laiin Siamliana hi chu sap hming ‘Alot-a’ tih pu khawpin a lo tal hman a. A awm hle hle thei lo a ni ber a, a hnu a Bahtea’n ‘uite vawiha’ a tih pawh hi a lo pu zo khawp mai. Hetih lai vel hian ground floorah Mamawitea, Sawmhlua leh Sawma te nen an inthenawm a. Tum khat chu zirtawp tlai hian Siamliana lengchhuak hi hmanhmawh deuhvin a tlan haw a, Sawma hnenah ‘inkhawm ang, Pu Nghaka’n thu a sawi dawn’ tiin a sawm a. Amah lah chu a hmanhmawh em em mai lehnghal a, tichuan Sawma nen chuan Rev Vanlalnghaka thusawi ngaithla tur chuan an kal ta a. Inkhawmna hmun, Pu Thara te Inah chuan an lo amw thup tawh a, tan hunah pawh chuan Pu Nghaka hmel a la lang lova. Siamliana chuan ‘a rawn tlai dawn a niang’ tiin a ring a fan uak uak a. A thutna tur awm velah chuan Hmachhuana a thu hnur thung. Pu Nghaka chu kan tan san ta. Chutah le, thusawi turin Hmachhuana a rawn ding chhuak ta mai a, lalsiamlian le(h)!! Haw lamah chuan ‘Hmachuana hi a thianten Pu Nghaka’ ti a an lo koh thin thu kan hre ta a, ho mai mai chuan !! Khami zan kha chuan Hmachhuana thusawi kan ngaithla ta a nih kha !! Pu Sawmhlua hi Ruatfela nen Room khatah an awm a, nitin zantin mai hian A ke zungpui na hi kan thupui a ni ngawt mai. A tuamna te hi paih ta mai lo hian chhuar-ah ngei mai hian a dah ta thin a, Ruatfela tan chuan ngeiawm ve thin awm mang e. An awmna Room hi zanah chuan lenkhawmnan hman thin a ni a, a chhan chu he hmunah ngei hian ...Pu Sawmhlua’n hlauh a nei tlat. Japfu Block ‘B’ah chuan mihrang la ni turte an awm bawk a, pui tak an ni. Muantea hovin an awm a, Bahte-a te an awm a. He hmunah ngei hian a ni Pauva’n rul a han ‘kungfu’ tak kha !! Zuala leh Dinga te pawh an awm ve bawk a, an thlawk fua fua mai. A hnu lam kan hriat zui tak loh Sawmdawnga ngei mai khan mi a tihlim. A ni kha History Department-a Admission zawng a ni a, han hmu chiah sela chuan History ho chuan an theuneu lo ngawt ang. A awm hun reilote chhung pawh khan (Hostel-a a awmthlak hma hian Synod Guest House-ah thla 1 vel a awm) chanchin a ngah hle hman a. VC quota-a luh mai a duh a, mahse a buaina ber chu an veng VC lehkha a keng ta lo kha a ni !! Mawlai VC hnena lehkha lak mai a duh a, Mawlai VCP hmuh dan turah senior thenkhat Rempuia ten ‘interview lem lem’ te an han neih pui leh rih a. A ni kha awm tluan ta se, a lungawithlakin kan hlim tlang khawp ang. A bikin Ladini te leh Pu Hruaite-a te nena an han inchhawm vel tur kha hmuh a chakawm. Hostel Allotment dil lai vel hi thil buaithlak tak chu a ni. Thenkhatin ‘senior te mah nise Prefect hi ka thianpa a ni a’ tiin an ti vel tak na a, eng an ang thei chuang lo. An vuina tur a zau mai mai a ni. Room kalhna Tala lo inchhut thlak sak tawk an awm a, kan dil chuan kan thinrim a, kan dil lohva kan awm mai mai chuan kan nui thung. Class tan tawh mah ila zirlai a la hautak vak lova. Hostel a la fel lo bawk nen Room khat tlatin kan lengkhawm a, kan han ti ti vel thin a nia(h). Zoram hi kan vei ngawih ngawih a ni ber mai. Thenkhatin Room chungchangah an vui thu an sawi a, thenkhat an lo in bawl a, thenkhatin chhun lama an hun hman dan an sawi thung. Pachhunga College Hostel awm lai vel a ngaihnawm thei khawp mai. Hetih lai hian Lawmtea hi a scene-ah a la lang ve lova, vengchhak lamah nula par a la tlan a, hmelhriat a la nei lo. Chuvangin hetih lai vel hian PU College Hostel-a a awm lai a lunglen avanga thi mai tura a in ngaih lai vel pawh sawichhuah a la ni hrih lo.  Pauva leh a rul kha :  Pauva kan han ti tak na a, Sawmdawnga bawk kha a ni awm asin maw le !! Siamliana Japfu Block ‘C’ a a phei hma in zan khat chu Pauva room-ah kan ti ti laih laih a. Hetih lai hian Pauva leh Siamliana hi an awm dun a. Chutih lai chuan room chhungah rul a lo lut thut mai a, a lian lo na in kan til deuh hak a. A hming tumtu Pauva erawh chuan a hlau khawp mai, a te a, khumah a zuang a, chu tak chu a ni a thianten tun thleng a an la sawi ‘Pauva leh rul’ an la tih chhen hi !! Rul chu an vawhlum a, pakhatin a mei lamah a han khai zar mai a, Pauva erawh chu a la khur. Pakhatin a han khai lai chuan enchain tumin kan han mleh hnai hlawm a, chutih lai chuan Sawmdawnga khan slipper khinghnihin vuak an tum mai a, an eu dual dual mai. Han vaw na se chuan thiante hmaiah a per chhuai ang a, an til hak ang.Heta tang hian a ni Pauva hian rul hi a ngainat tak loh.  Fresher Social :  Fresher Social han sawi ringawt pawh hian rilru-ah BT-i te lam peih zia kha a lo lang thin. A ni reng lah tak a, Lady Keane chhuak ho kha an lam peih zual em aw a tih theih ! Sakawri te lai lai kha an suk tak ang nghawng nghawng a. Lalmalsom a kha a pa zeuh zeuh khawp mai, khami ni zet kha zawng. A hobby zawng zawngah khan zeuh zeuh a tel vek mai a, kha vang khan zeuh zeuh kha a lar ta phian reng a. Samani dawr kawtah Bus a chang ve ziah a, mahse a lut lakw ngai lo. Bus a tlan veleh a hnungah a um ziah, kha kha a hobby a ni. Walkman a ngaithla ziah leh nghal a. Political Science a mi anih nghe nghe kha. Khatia Sanga of Thuamluaibawiha leh a hote an rawn luh takah khan a ngai te bawkin ban phar meuhvin Muantea leh a hote thuhnuaia rinawm taka awm turin thuthlung an han chham ve leh ta kha a nia. An chham lai khan Lalramliana leh V.Thangpuia te chuan a dik leh dik loh thle bak chungin an lo endik a. A hnu fe ah Pu Hruaitea hian a kut hmet ri kauh kauh pah hian a sawi leh fak fak thin. August thla a ni chhova, a hmel kan hmuh hma fe atangin ‘thial puk-a’ a rawn thleng dawn, amah chu ‘upa’ nia, tih kha kan hre zing khawp mai. A khat tawkin Hruaitea hian a rawn chhk hun chu(h) a ti deuh reng mai , eng eng mi nge a nih kha kan hre chak khawp mai. A rawn thleng ta reng a, kan lo inhmakhua nasa bawk a, kan rin ang deuh chiah chuan Hruaia room-ah thlengin a thawm a tha nghal khawp mai. A rawn ‘puk’ thla nasa mai maw le ! ‘Puk’ tak a ni !! Chutah a thlenin pa nen an han puk dun tak tak a, Japfu hostel hi a chimlo chauh ni ber hian a hriat ! Inhnuai lamah Mama of Botany te thian dun hian a khat tawkin Westlife hla ‘season in the sun’hi an play deuh reng bawk a, kan ngaithla zing khawp mai. Fresher Social huang chhung a la ni tho na in han belh deuh ila, luh tirh lai boruak a ni tho bawk a, a leng vek turah ngai ila. Rebecca Saimawii Cassette lar vang lai a ni a, a bikin Zawlkhaw Tleitir tih hla khan Hostel boruak a chiah hneh khawp mai. Block ‘A’ lamah Tetea, Mafaka leh Henry-a te thian hovin kulmuk taka Pu Ramenga kaihhruaina hnuaia Rev Dr Ravy Zachariah sermon an ngaihthlak uar viau laiin Japfu Block ‘B’ Top Floor chuan Tetea leh Muantea te kaihhruaina in ‘Zawlkhawpui Floor’ tih hming a lo pu fel der tawh. Hmeichhe lam kan thlir chuan Ladini te ho an boruak hap a sang fu mai. Zuali of Political Science nen an inkawp fuh viau tih an sawi a, a tukah class ah sawi tur a awm leh fo thin. Sangmawii, Mazawngi leh Pari te inkawp chuan Japfu Block A an rawn tlawh sek a, Chungho chu inti U takin Bza te hovin an haw tur an va thlah leh thin. Awm tirh lai hian zn dar 10 rik dawna mahni deuh chauhva PCO hmang tura kal an leh zauh zauh thin. Persara nula thlah haw lam pawh PCO ah zahzel a hmangin thiante an nghak awh leh deuh zel bawk. Hetih lai hian a lo awm sa thenkhat ten lut tharte lo melh bik nei an awm deuh thin a, chung zingah chuan Thatea of Political Science te chu a langsar pawl an ni mai thei. A tawp lamah Mamawitea hming a ri ve deuh tan bawk. Persara nula lam, abikin an hruaitute zing ami Lapuii leh Vari te pawh Japfu lam hruaitute thil pawimawh sawipui in an hmel a lang tam hle a, an inbiakna avang hian Japfu leh Persara inkar pawh a tha khawp mai. Insumdawn tawnna pawh a kal tluang hle. Chutih laiin Mera te hmalakna in Saramati leh Persara inkar pawh a tha a, inremlohna awm zawng zawng an thianfai a, boruak a tha hle. Hetianga heng kan mi pawimawh ho hmalakna hrang hrang hi Sawma leh a hote chuan an chanchinbu zahawm tak, AMPGSU Newsletter-ah an chhuah thin a, a bengvarthlak thin khawp mai. Sawi tur a tam a, sawi vek sen a ni awm lo ve, i duh tawk phawt teh ang. Senior te huhang Zirna In reng rengah hian aia hmasa zawkte leh zir sang zawk te hian zah an phu a, an zahawm bawk a. Khawi laiah pawh a ni vek mai. India ram hmun tam zawkah phei chuan senior zawkte hian lut tharte hi eng engemaw hi an tih tir thin a, ragging hi an uar em em thin a ni. Bahte-a phei hi chuan BDS a zir lai a ragging nasat lutuk avanga a bansan tak thu te hi a sawi vei suam suam thin a. A khawngaihthlak thei reuh khawp mai. Hetia kan han luh thlak takah hian senior te pawh an lo awm ve dih diah a, an fel khawp mai. Amaherawhchu in bawl an uar angreng khawp mai. Francis-a leh Pu Sawmhlua te unau hi an rim deuh hlek thin mai pawh a. Chuti tih lovah chuan a hlimawm thin khawp mai. Thiltihna reng rengah junior ho kha a buaipuitu, tirhkah tura awm kan ni a, bungraw hawh leh thuthleng put lakkhawm leh dah fel, thil khawn leh buaipui tur ang chi te kha kan tih tur a ni tawp mai. Ruai theh a tel thin avang hian Sawma leh a hote hian Mawlai ah bungrua an hawh zing malh malh thin khawp mai. Bahtea bawk hian lehkhabu ngaihnawm zet mai pakhat, Keimah Unionliana tih kha a kawl a, a lar ta zek a. Kan zinga pakhat phei kha chuan hming lemah Iu-a tih a hlawh phah ta hial nghe nghe a nih kha !! Fresher Social- ni a ban phar meuhva thuthlung min chham tir ni atang khan an tawnah tui angin kan zawr tan a lo ni der tawh a, an bula awm tam deuh te chuan senior te zah lo deuh ni a senior ten an sawi an hre tam viau awm e.sawmanoreply@blogger.com0tag:blogger.com,1999:blog-8254477993381484085.post-28697069539904587162011-02-10T21:59:00.000-08:002011-02-10T22:18:19.405-08:00HLA PHUAHTU MANHLEIA (1898-1940)Hla phuah thiam Manhleia(1898-1940) hi a hming dik tak chu, Lalmanhleia Sailo a ni a, Mizo lal ropui Lallula thlah kal zel a mi a ni. A chanchin kan chhui tak tak hma in an inthlah chhawn dan hi han tarlang hmasa ila a tha awm e.   A. Lallula Fate : 1) Lalpuiliana 2) Lallianvunga  3) Mangpawrha 4) Vuttaia  5) Ridawpi  B. Vuttaia fate : 1) Lalnguauva 2) Lungliana  3) Lalkhuma 4) Lallunga  5) Vanthanga 6) Sainguauva  7) Kairuma  C. Vanthanga fate : 1) Saithawma  2) Lalkungi  D. Saithawma Fate : 1) Manhleia  2) Lalzikpuii   Manhleia pu Vanthanga hi Vuttaia fate zingah chuan hriat lar vak a ni lem lova, chanchin ziahna bu dangah pawh hmaih a ni fo thin. Piler khuaa an awm laiin kum 1870-1880 bawr vel khan Vanthanga hi lal a ni a, fa pawh pahnih a nei.    Vanthanga fate pahnih Saithawma leh Lalkungi te hian chanchin ngaihnawm tak an nei a, han tarlang ila a tha awm e. Pilera an awm lai hian kum 1880 vel khan Dihai Pawi hovin an run a, mi tam tak salah an man a, chung zingah chuan Saithawma te unau pawh hi an tel ve a. Khua an thlen pui hnu chuan Pumah an sal man te chu an thlung khawm a, Saithawma te unau erawh chu lal fate an nih avangin an thlung ve lova, Lal In lamah an hruai thung a. Ral lu an lam a, a khat tawkin an sal mante chu an talh thin a, an ni unau pawh chuan an hlau hle mai a. Hun engemaw hnu ah chuan Vanthanga chuan a fate chu an la dam tih a hriat chuan mi a tir a, ‘kan rawn tlan leh thuai dawn e’ tiin. A enkawltute pawh chuan lal fate an nih avangin an duat hle mai a, an fate tlukin an enkawl tha a. An rawn tlan leh hun nghak chuan an awm ta reng a, mahse tlan ni tih reng an nei ta si lova. Tichuan an lu lam tur a tih a ni ta a. An unau chuan an lu lamna tur zu tur buh an den tir ta tlat tlat a, ‘in den zawh hian in chawl vang vang tawh ang’ an ti a. Engmah an hriat loh avangin phur takin an deng sauh sauh a.      (Thlalak-a mi hi Manhleia fanu Pi Saichhungi, South Sabual a ni)   Ni khat chu, pitar pakhat hi an buh denna ah chuan a lo kal a, ‘naute u, in buh denna chhan hi in hria em ?’ tiin a zawt a, anni chuan an hriatloh thu an sawi a. Tichuan pitar chuan an unau chunga Pawiho thiltih tum dan zawng zawng chu a hrilh ta vek a, an buh den te pawh chu chumi atana zu siamna tur mai a nih thu te a hrilh a. Anni unau chuan thil awmzia an han hriat chuan an thlaphang ta em em mai a, tih vak ngaihna lah an hre der si lo. Pitarte chu tanpui turin an sawm ta ngawt a. Pitarte chuan a khawngaih em avangin ti hian rem a ruat sak ta a. “Zan rehah, mi mut hnu ah chhuak ru ula, in kalna a piangah chhawl hnuk ula, a chang leh hnung zawngin kal thin ang che u” a ti a. Tichuan a zan la la in mi mut reh hnuah an chhuak ta a. Kalkawngah chuan pitar hrilh ang chuan an ti zel a, a tawpah Tiau lui an thleng ta hlawl a. Tiau lui chu a lo lian hle mai a, han kan mai chi lah a ni hek lo. Beidawng takin an thu ta ringawt a. Chutia beidawng taka an awm lai chuan thlang lam atangin Sakei lian zet mai hian a rawn pan chhut chhut mai a, a mei a hem luap luap bawk a. Anni unau chuan an hlau hle mai a, tih vak ngaihna an hre der si lova. Sakei pawh chuan tihnat tum hmel a pu lem lo a ni ang; Saithawma tih ngaihna hre lo chuan ‘ Sakei meiah hian vuan mai ila’ a ti ta ngawt a. Mahse a nau chuan a lo ngam awzawng si lova. Saithawma chuan a meiah chuan a vuan a, mak deuh maiin sakei chuan engtia tih tum ta lo chuan lui chu a hleuh kai pui ta mai a. Vau kam a thlen chuan sakei chuan Lalkungi lak leh tum chuan a let leh a, mahse Lalkungi chuan a u tello chuan a ngam der si lova. Chu chu sakei chuan a hre ve ni ngei tur a ni, Saithawma lamah chuan a let leh a, a hruai phei leh ta a. Tichuan, a rualin an unau chuan a hruai kai taa. Saithawma’n Sakei meiah a vuan a, a nau in a u kawngah a pawm bet bawk a, him takin Tiau chu an kai thei ta a ni. Chutia an han kai takah chuan sakei chuan hmelma laka humhimnan ti ni awm takin ring takin a hahum vak vak a. An thla a muang ta huai a. An sal tan hunchhung hi kum 15 vel a ni awm e. Zokhaw lam panin ramhnuai kawngah chuan an unau chuan an kal leh ta hnak hnak a, Sakei pawh chuan a zui ve zel a. An ei turin kalkawngah te chuan sa te pawh a seh sak a, mahse an ei tawk bak chu sakei chu an pe kir leh thin. Zokhua an thlen takah chuan sakei pawh chuan a kir san ve ta a. Zokhua an thlen chuan Lalte chuan an lo khawngaihin an lo duhsak hle a, an mahni pualin ran lu kim te pawh an talh a ni awm e.    Hemi hnu hian an khua Pilerah an lut leh a, a pate chu an lo lawm em em a, a lawmnan khawtlang ruai an siam ta a. Heta tang hian khawi hmunah te nge an awm kual zel hriat kim theih a ni ta lova, hun engemaw hnu ah Kanghmunah lo thleng thla in hetah hian awmhmun an beng bel ta a ni. Kanghmun lal, Lalbuanga chuan a duhsakin Sailo lal thlahte an lo ni bawk a, a lo ti tha hle a ni. Kanghmunah hian Saithawma hian nupui Khuangi a nei a, fa pahnih - Manhleia leh Lalzikpuiii an nei a. Hemi hnu hian Saithawma hian engtin chiah nge Kanghmun hi a chhuahsan tih hriat a ni lo. Amah hi kum 1890- a ‘Lal leh lal kan intum ang’ ti a Changsil kai a Bawrhsap, Capt. Browne sakawr chung chuanglai kapthla tu kha a ni. Kanghmunah hian tun thlengin ‘Saithawma thei’ a la awm a, hei hi theipalingkawh a ni. A tui hle. Kanghmunah hian an unau in thang an chhuah ve ve bawk. Lalkungi hian a hun kal zelah sakei hi a ngainat phah a. Tum khat chu Kanghmunah sakei lianpui mai hi an tihlum a, an en huai huai mai a. Lalkungi chuan a va en ve a, mahse a lung a chhe em em mai a. Puan dumin a khuh a, artui leh tuibur a theh a, a tap ta chiam mai a. A fanu, Thangluaii chuan a hau va, ‘ka nu enga ti nge, Sakei i tah tak mai ? a zahthlak lutuk’ a ti a. Ani erawh chuan, ‘Tiau lui min hruai kaitu kha nih loh pawhin a laina hnai tal chu a ni ang, chuvangin tap lo thei ka ni lo’ a ti a. Kanghmunah hian a thih thlengin a awm a, a thlan lung pawh tunah hmuh theihin Kanghmunah hian a la awm a. a thlan lunga inziak dan han tarlang ila:   HRIATRENGNA   LALKUNGI, PILER LAL VANTHANGA FA.   A U SAITHAWMA NEN SALAH KUM 15 AN TANG A.   AN LO CHHUAHIN THANG AN CHHUAH VE VE.    Manhleia chanchinah lut dawn tawh ila. Kum 1898 khan tuna Kanghmun chhim lam mel 3 a hla, Sengkawn ah a lo piang a. Sawi tawh angin a pa chu Saithawma a ni a, a nu chu Khuangi a ni. Farnu pakhat, Lalzikpuii a nei a, ani hi Mizote zinga hmeichhe tirhkoh hmasaberte zinga mi a ni. Sengkawnah hian engtia rei nge an awm hriat a ni lova, chumi hnuah Kanghmunah hian an pem ta a ni. Kum 1927 ah S.Sabual lal, Rumliana upa min ber, Sainghilhlova(Saibawnga tia koh) fanu, Lalruaii nen inneiin fanu 2 leh fapa 2 an nei a, chungte chu -  1) Ngurchhuani 2) Saichhungi  3) Saikunga 4) A. Lalliana   Amah hi palian tak leh sa tha tak a ni a, feet 6 vel a sang a ni awm e. Pa invawng fel, sakhaw mi leh tawng tam lem lo tak a ni. Inngaitlawm tak leh tlawmngai thei tak a ni bawk. A pa len ang bawk hian a hlam pawh a sei hle. Amaherawhchu a hriselna a tha lova, ‘ruhseh pui’ an tih mai hi a ke ding lamah a vei a, a kal pawh a bai phah deuhva. Chutichung pawh chuan a la tlawmngai hle tho a, ‘sa a tla e’ an tih pawhin a tlan hmasa ber pawlah a la tang thei zel a ni. Pa tawngtam lem lo tak anih rualin fiamthu a thiam a, an hlimpui hle thin. Thlan laih nikhua leh puipunna velah te pawh a bul awm a nuam thin hle. Zirna lamah chuan Upper Primary a zova, solfa a thiam hle bawk. Sawi tawh angin amah hi sakhaw mi tak a niin kohhran rawngbawltu rinawm a ni a, Biakin inkhawm ah te pawh zaihruaitu ah a tang thin.   A hriselna a that takloh avangin ram lam hna a thawk thei ta lova, an tan eizawn a buaithlak ta deuhin a hria a. S.Sabual khuaa a nupui chhungte belhzai an rel ta a. Hetih lai hian a fate 4 hi an piang vek tawh. Tichuan kum 1939 tir lamah S.Sabualah an pem phei ta a, hetah hian a thih thlengin a awm ta a ni.   Manhleia hi mi lungleng thei taka ni a, hetia Kanghmun chhuahsan a Sabuala an pem tak hnu pawh hian an khaw hlui lam chuan a lung a len thin hle a, nitin mai hian a thlir reng thin a ni awm e. Zai ngaina mi a ni a, solfa te pawh a thiamin a tuipui hle bawk a. A nupui Lalruaii pawh hi zai ngaina mi tak leh a hunlai a zaithiama an sawi a lo ni leh zel a. An inneih dawn pawh hian fa zaithiam tak tak an neih an ring hlawm a. An tute zingah zaithiam tak tak te pawh an awm reng a, chung zingah chuan Helen Zaithankungi hi a lar ber awm e. Hla pawh a phuah hnem ve hle a, a hla phuah tam ber hi nupui a neih hnu leh a hriselna a thatloh hnu a a phuahte an ni deuh ber. Hla a phuah dawn hian hmun khawhar lama pan ngai lova, khumah mu zangthalin ditip hi mit khap lo lekin a en a, a rum vung vung thin an ti. Hetia a awm tawh hi chuan a fateho pawhin hla a phuah dawn a nih hi an ti mai thin.   A hla te hi a nupui neih hnu kum 1930-1939 inkar vela a phuah deuh vek a ni a, a hla phuah zat chiah hi hriat a ni ta lo. Tuna kan hmuh theihte han tarlang ila.  1. Khawvel sual thimah hian (KHTB No. 18)  2. Ngai teh, nunna kawng ka buatsaih a ti (KHTB No. 20)  3. Ngai rawh, a lo kal leh ngei dawn e (KHTB No.46)  4. A lalna chatuanin a zual zel ang (KHTB No.106)  5. Khawvel lungngaih leh hrehawm tuar mah ila (KHTB No. 175)  6. En teh Chahndamtu i lal chuan (KHTB No.21)  7. Ka thih aia thi a chu (Thalaite Hla Bu by Rokunga No. 140)  8. A chhungah lo cheng la (Thalaite Hla bu by Rokunga No.247)   9. Kumhlui ngaihawm (Thalaite Hla Bu by Rokunga No.86)  10. YMA Hla(Thalaite Hla Bu by Rokunga No.58)  11. Ka ram hlui tur ka chenna h i(KHTB No. 22)  12. Thil hluite chu an ral ta, ngaiteh an lo thar ta  13. ‘Zawlneiten an hrilhlawk Lal Messia kha’ (KHB No.110)   ( KHTB - Kristian Hla Thar Bu)   Tarlan tawh angin, a hla te hi hriselohna in a tlakbuak hnua a phuahte an ni hlawm a, hei vang hian ni mai thei e, a hla te hi vanram ngaih lam hla deuh vek an ni a.   “ Khawvel lungngaihna leh,  Hrehawm tuar mah ila;  Aw, ka thlir ang ram nuam,  Jerusalem thar khi”  (Mizo Kristian Hla thar bu. No. 175)  tiin lungngaihna leh manganna a tawrh laite pawhin ‘Jerusalem ram nuam’ chu a thlir fan fan a,   “ En teh Chhandamtu, i lal chuan,  Thing anchhe dawngah a nghak che;  Kei pawh channdamtu, min nghak rawh,  Ka lo kal kawng hrehawm mahse”(Mizo Kristian Hla thar bu. No. 20)  tiin hrehawm ah pawh a pan tal tal zel a ni. A hla phuah zinga a duh berte zinga mi ‘Khawvel lungngaih leh hrehawm tuar mahila’(Mizo Kristian Hla thar bu. No. 175) phei hi chu a nun ram innghahna leh a testimony hla a ni hial awm e.   ‘I ram ni tla seng lo,   Angel varte awmna;  Tah chuan khawvel lungngaih,  Puan ang a chul tawh ang’   tiin a beisei ram chu a thlir nitin thin. He hla hi chang 8 laia sei a ni a, a hla zingah chuan a duh ber a ni.   Manhleia hi hla phuahtu dangte anga hla a neih rual a a thluk nei nghal mi a ni lova. Solfa a thiam bawk avangin a thluk hi a siam leh mai thin a, solfa in a siam nghal zel thin. A hla pakhat, ‘Ngai rawh, Ka lo kal leh ngai dawn e’ tih erawh hi a chu a hla a neih rual hian a thluk a nei nghal thung.    Hetih lai hian RL Thanmawia chuan ‘Mizo Kristian Hla Thar Bu(1988) ah hian hla thenkhat ama phuah anga ziahlan a awm a, chungte chu - Ka va ngai em Lal ram ropui (No.244), Ka nghakhlel Zion Khawpui thar(No.232) leh ‘Zawlneiten an hrilhlawk Lal Messia kha’ (No.8) an ni a. Amaherawhchu heng hla te hi Manhleia hla te nilovin hla phuahthiam ve tho Hleia(1878-1954) phuah zawk an ni a, he Hla Bu siamtute hian Manhleia tih chu Hleia hming pum emaw tiin Manhleia tiin an dah ta mai a ni’ tiin a ziak a. (RL Thanmawia, Zin Kawng Rapthlak Zawhtute, 1994). Heng zingah hian kum 2007-a Mizo Kristian Hla Thar Bu chhut that a nih khan ‘Ka va ngai em lal ram ropui’ leh ‘Ka nghakhlel Zion khawpui thar’ tih te chu Hleia(Hleithangpuia) phuah angin ziah lan a ni ta a, amaherawh chu ‘Zawlneiten an hrilhlawk lal Messia kha’ tih erawh chu Manhleia phuah ang zela ziah a ni a, heia vang hian he hla hi chu Manhleia phuah ni a ngaih a ni.   Heng bakah hian ‘Thil hluite chu an ral ta, ngaiteh an lo thar ta’ tih hla pawh hi Upa Hrima, Hunthar chuan Manhleia phuah ngei a ni tiin a sawi bawk.   Kristian anih hma hian khawvel lam hla te pawh a phuah ve nual a, mahse a thih khan a hla te hi phum tel anih avangin hriat theih a ni ta lova. A hla phuah zat pawh hi hriat a ni ta lo. A sulhnu hmuh theih hnuhnung ber pawh a ‘sermon bu’ a ni a, mahse hei pawh hi ram buai lai khan an thuhrukna lamah tihchhiat a ni a. A thu leh hla hi chhui theih a ni ta lo. A hla phuah kan hmuh theihte atang hian a rinna lama a ngheh zia a lang a, ‘Biak In tawngtaina hla’ an tih mai ‘A chhungah lo cheng la’(Thalaite Hla Bu. No. 247) atang te hian Pathian Biak In a ngaihhlut zia a lang awm e.   “ Tin, i hminga kan rawn inkhawmin  Kan hruaitu ah nang lo tang la;   Kan thiltih leh kan ngaihthlakte chu,  I hming ropuina lo ni se”.   Pathian fakna hla mai bakah hla dangte pawh a phuah nual a. A hla phuah run pu i(1930-1939) vel lai hi YLA(YMA) din tan hun nen a inrual avangin thalaite cho chhuak thei tur hla lam chi te pawh a phuah a, ‘YMA Hla’ a phuah atang hian a hnam rilru put chu a rawn puang chhuak a, Zoram tan a thahnem ngaihzia pawh a lang awm e.   “ Aw par ang lo vul zel la, kan zoram nuam,  Hnamtin zaleng kan hlim nan ;  Finna, thiamna lo sang zel sela,  Lungrualte’n kan leng za tawh ang.  Aw ka lenrualte u, lo tho ru,  Kan ram khua a var chiang ta e;  Ka thlang sappui nun ianga lengin,  Hnam nun chawisan i tum ve ang”.  (Thalaite Hla Bu by Rokunga No. 58)   He hla hi ‘YMA Hla’ tih a ni na in, ram leh hnam hmangaihna hla a ni a, hetiang lam hawi hla kan neih hmasak pawl tak a ni hial awm e. Hla kan neih tam loh lam Kumhlui thlahna lam hla pawh a lo phuah bawk a,   “ Kumhlui ngaihawm, kumhlui ngaihawm,  Za mual i liam dawn em ni ?  Dam takin aw Lalpa hma ah,  Lawmin thu puang ang che”  (Thalaite Hla Bu by Rokunga No. 86)   Sabuala an awm hnu lawk hian a hrisel lohna chu a zual chho zel a, pumpui thatlohna te a nei leh ta zel a. Tichuan kum 42 mi niin January 1, 1940-ah chuan khawvel lungngaih leh hrehawm tuar zovin a nghahhlelh em em ‘Jerusalem thar’ chu a lo pan ta a ni. A thih dawn hian a nupui Lalruaii nutapa, Chhuanvawra hnenah thu a chah a, hetiangin, ‘hei, kei chu heti hian ka thi mai dawn a. Ka nupui fanaute hi duat takin lo enkawl ula. Tin, ka hla phuah hi ka thlan lungah hian ziah tel vek sen a ni dawn lova, ka hla phuah zinga ka duh zual deuh deuh leh tha ka tih deuh deuh hi in rawn ziak dawn nia. Ka thlan lung chu sial hian in han phun dawn nia’ tiin. A thurochhiah ang ngei chuan a thlan lungah a hla phuah zinga a duh deuh deuh te chu ziah lan a niin Sialin an phun ta bawk a. A nupui fanaute chu Chhuanvawra te chuan an enkawl ta bawk a, a fate hovin hna an thawh theih hnu chuan an nu hovin an awm hrang ta chauh a ni. A thlan lung a inziak dan chu hetiang hi a ni.    “ LALMANHLEIA SAILO  LALLULA TUCHHUAN  KUM 42. 1.1.40  A HLA SIAM :  Khawvel lungngaihna leh. No-35  khawvel sual thiamah hian. No-34  Ngaiteh a lo kal leh dawn e. No. 73  Enteh Chhandamtu, i lal chuan. No.-64   A hla tawpa hla No. inziak hi eng hla bu ber nge hriat a ni lo. A thlan lung hi tunah S.Sabual thlanmualah hmuh theih a ni. Tunah hian a fate zingah Saichhungi leh Lalliana te hi an la dam.      (Thlalak a mi hi Manhleia fanu Pi Saichhungi, South Sabual a ni)  Thulakna te :  1. Interview - Upa Hrima, Hunthar Veng, Aizawl, (May 12, 1995)  2. Interview - Chalngura, Kanghmun, (May 16, 1995 ah kawm a ni)  3. L. Sangkima, Manhleia leh a hla te   Mizo Hla leh a phuahtute, Published by Hrangbana College, Aizawl,1999  4. Mizo Kristian Hla Thar Bu.(1998 & 2007 Edition)   5. Malsawmliana, Hla Phuahtu mi pahnih, Thu leh Hla, August, 2002  6. Pastor Chhuahkhama (Ed), Kristian Tlangau, January, 1948   7. PV Lalsanga, Manhleia Chanchin, South Sabual(Unpub)   8. Malsawmliana, Manhleia hla te bihchianna, Aizawl(Unpub)  9. James Dokhuma, Lamsuaka - Biography, Aizawl, 2001  10. RL Thanmawia, Zin Kawng Rapthlak Zawhtute, Aizawl, 1994sawmanoreply@blogger.com0tag:blogger.com,1999:blog-8254477993381484085.post-33271493721394726062011-02-09T09:15:00.000-08:002011-02-09T10:17:51.673-08:00Building hlanJanuary 31, 2011(Thawhtanni) khann Pu T.Romana (L) fapa Pu T. Lalhmachhuana, Mission Veng chuan a pa, Pu T.Romana (L) hminga College din, T.Romana College in an luah mek Republic Venga an Building chu Govt T.Romana College kutah a hlan. Govt T.Romana College hnena building hlanna inkhawm hi College building ah neih niin Pu Lalsawta, Minister i/c H&TE in tel puiin Khuallian a ni a.A ni bakah hian Pu Chawngtinthanga MLA & Parliamentary Secretary leh Dr HL Malsawma, Director, Higher & Technical Education ten an hmanpui. He hun hi Dr.F.Lalhmingsanga, College Principal in a kaihruai a, Pu Lalsawta chuan Pu T.Romana tu leh faten hetianga an mahni building Sawrkar kuta an hlan ta mai chu ropui a tih thu leh Department chauh ni lovin Mizoram sawrkar tan ni chhinchhiah tlak a nih thu a sawi a, Mizo History a thil chhinchhiah tlak tak a ni a ti. Mizoram Sawrkar aiawhin lawmthu a sawi. He College a thawktu leh zirlai te chu hetiang thil lawmawm an chhanletna tur chu College hmasawnna tura theihtawp chhuah leh an hlawhtlin zelna ah te a ni tih a sawi bawk.       Building petu Pu T.Lalhmachhuana, Pu T.Romana fapa chuan a pa hming chawia din T.Romana College hmasawn zelna tur leh zirlai ten an tangkaipui tura College building chu pe an nih thu a sawi a, Pathian hnena lawmthu sawina ah an chhungkua chuan an ngai tih sawiin an nu leh pate Lungphunna anga an ngaih thu a sawi bawk.                  Govt. T.Romana College Building an hlan tak hi Sq Feet 3335 niin chhawng 5 a sang a ni. He College kum 1992 khan Pu T.Romana hming chawia din a ni a, kum 2002 khan Deficit College ah hlankai niin kum 2007 khan sawrkar College ah hlankai leh a ni kum 2007 khan NAAC Bangalore in Assessment neiin C++ Grade pek a ni a, tun ah hian zirlai 737 an awm mek a, thawktu 53 Lecturer 35 leh Non teaching Staff 18 an awm a ni.College a thawktute chuan Pu T.Lalhmachhuana te chhungin College hmasawn zelna tur leh changtlunna tura hma an lakna chu lawmawm an tih thu an sawi bawk a ni. Hetianga mi inphal hi Mizoram hian kan mamawh hle a, Pu T. Lalhmachhuana te chhung hi entawn zel se a va lawmawm dawn em. A taka ram leh hnam hmangaihtu tak tak an ni e.     sawmanoreply@blogger.com0tag:blogger.com,1999:blog-8254477993381484085.post-47153084872327328142010-12-19T00:31:00.000-08:002010-12-19T00:41:04.970-08:00MAUBUANG KHAW LAL LUNGPHUN    Maubuanga ka kal hmasak ber tum chuan Awithangpa lungphun leh an lal Khawvelthanga Sailo thlan lung hi te ka tlawh hmasa ber a. Maubuang khua hian Zoram khawvel-ah larna a neih chu Awithangpa tualchaina hmun a nih vang te, Zoram milar Pu R. Vanlawma khua a nih avang te bakah an lal ropui tak Khawvelthanga Sailo vang te hi a ni ngei ang.   Hmanlai Mizo lalte khan bawi(chemsen bawi leh inpui chhung bawi) an nei thin a, heng bawite hi a tlangpuiin inhumhim duh avanga Lal hnena intulut te an ni ber. Lal ropui deuh phei chuan bawi an ngah thei hle a, Lal vanlungah an awm fer fur thin a ni. Chung bawi te chu lal thuhnuaiah awmin lal rawng an bawl sak thin a. Lal in an chungah zah a ngai a, a chhuah a nih ngawt loh chuan kumkhuain Lal bawi an ni reng mai a, an tan zalenna ni a awm lo. Lal sual deuh an hrawn chuan an vanduai deuhva, indona vela an sal man te phei chu a changin an tihhlum thin. Lal fel deuh an hrawn fuh hlauh erawh chuan a an ziaawm viau thung.  Chutianga kumkhua a lal bawi ni tur kha kum 1910 a lo inherchhuah meuh chuan an tan zalenna kawl a rawn eng ta a. Kum 1908-a Mizoram rawn lut Zosap Missionary Dr Peter Fraser chuan Mizo lalten bawi an neih chu a hrethiam lo hle a. A rawn kalna ram, British Parliament chuan kum 1807 khan ‘Slave Trade’ chu an lo khap daih tawh a, America ah pawh January 1, 1863 khan an President Abraham Lincoln-a’n bawih a lo chhuah daih tawh bawk a. Hetianga khawvel hmun dangah pawh bawih neih an lo khap tawh laia Mizo lalten Bawih an lo la nei chu hrethiam lovin Bawih chhuah a nih theihnan a theih ang angin hma a la ta a. A ma sumin Bawih 40 vel a tlan chhuak a ni an ti. A hmalakna ah hian Mizo lalte zingah Maubuang lal, Khawvelthanga Sailo hian a thlawp tha em em a. Kum 1906-a Kristian a nih khan bawih neih hi Pathian thu nen inmil lo in a hria a, a bawih neih te pawh kum 1910 khan a chhuah ta vek a ni. Tichuan kum engemaw zat Mizo lalte laka zalenna hmu lo, bawih te chuan zalenna an lo nei ta a ni. Khawvelthanga Sailo hi Mizo Lalte zinga bawih chhuah hmasa ber a ni a, ‘Mizo Abraham Lincoln-a’ a ni ngawt e.  ‘Bawih chhuahtu lal’ nih hi Mizo history-ah a ropui a, Khawvelthanga Sailo hi Mizo te chanchinah a hming a dai tawh lovang. He pa vang hian a khua Maubuang hian Mizote zingah hriat a hlawh chhoh zel dawn a, Maubuangah rau rau pawh a sulhnu awmna, a thlan hmun hi mite tlawh theih awmchhun a nih tawh avangin a hlu chho zel dawn a ni. A hriatrengna lungphun hi pathum phun a ni a, chuta thu inziak te chu han tarlang ila :  “Khawvelthanga Sailo, kum 88 Kum 1885-ah a piang a, 1898-1954 kum 56 chhung Maubuangah leh Thiak-ah ro a rel. 1906-ah Kristian a ni a, 1907-ah Baptisma a chang. 1910-ah Lal Isua hmingin a bawite a chhuah. 1911-ah Deacon-ah ruat a ni. A khuaten an ngaina em em a, he a thlan lung phunna-ah hian Presbyterian Kohhran chuan Comt. Dinin a fate nasa takin an tanpui a ni. A bawite chhuah tura hriattirtu Lalpa tana a hun hnuhnung lam a hman lain nat lawkna pawh nei lovin 2.jan.1971 khan he khawvel hi a chhuahsan ta a ni. Phuntu : a fate ( Kapzawna, Lalsanga, Lalmangi, Lalhmingthanga) leh a tute. 28.11.2000”       “Bawi ban hriatrengna Lung Khawvelthanga Sailo, Lal k.88 Hian 1910-ah Zoram zalen nana bawi chhuahtu hmasa ber a ni. Phuntu : ZUP, Maubuang, 20.10.1981”       “1901 -1940 Khawvelthanga Sailo leh Rotuahthangi Sailo  Inneih kum 40 a tlinna ‘Golden Jubilee’  Hriatrengna. April 5, 1940.  Rotuahthangi k.85 Thihni 5.Dec.68 An nupa in Diamond Jubilee pelin an dam.”       Tuna a lungphun awmna lai saw a hmun a tha in a theng thaw nuam a, a inhmeh hle nghe nghe a ni. Mahse tunhnaiah chanchinbu hrang hranga kan lo hmuh angin a thlan hmunah hian tui dahna tur siam a ni a, a lungphun bawr vel pawh laichhiat a ni awm e. Tui lakna/ dah khawlna tur chuan hmun dang rem tha an ngah dawn tehlul nen tiin ka lo ngaihtuah ve mai mai a. Tunah chuan Maubuang khaw ti hmingthang tu, an lal thlan lung chu Tui dahna sirah a lo ding ve mai mai tawh dawn tihna ni awm tak a ni.sawmanoreply@blogger.com2tag:blogger.com,1999:blog-8254477993381484085.post-11920767746944437752010-12-19T00:27:00.000-08:002010-12-19T00:30:08.044-08:00Hnam hmangaihna hla phuahtu Kaphleia     Kan thupui han chhiar mai hi chuan ‘Kaphleia hian engzat fakau nge hnam hmangaihna lam hla hi a lo phuah ’ tih pawh inzawh awl tak tur a ni. Amaherawhchu, a hla phuah zat te leh a hla phuahte hi a that leh that loh lam te, literature zirna lam atanga thlira a ril leh ril loh lam pawh thluk vak ka tum lo. Kaphleia hian eng rilru pu in heng hnam hmangaihna lam hawi hla te hi a lo phuah chhuah tih lam sawi ka tum zawk a ni.    Kan hriat angin Kaphleia hi kum 20 a pel chho awrh tihin Zoram pawnah lehkha zirin a chhuak a, chutih lai chuan a zirna hmun Shillong khawpuiah chuan Mizo an la tam lo hle. Mi lungleng thei tak a nih avangin Shillong khawpuia han tei ruk ruk chu a khua a har thin hle a ni awm e. Hemi hnu hian kum 1933 velah India ram hmun thenkhat tlawhin Zosap Pi Zaii hovin Zaipawl in an lo zin kual hrep bawk. Shillong-a High School a zir zawh hnuah Zoram lamah lo haw in ME School-ah a nghet lovin zirtir hna a thawk a. Kum 1935-a Matric a zawh hnuah Calcutta khawpuiah IA zirin Scottish Church College-ah a zu awm leh bawk. Amaherawhchu kum kum hnih hnu, 1937-ah TB natna in a tlak buak tak avangin Zoram lamah a rawn haw hlen ta a ni.    Thian pakhatin ‘kan Zoram chhungah, mahni in leh lova ngeiah chhungkua a han awm hi ngat ngat hi chuan, politik luh chilh ve loh phei chuan hnam veina rilru hi put a har khawp mai. Mahse Zoram pawn atang chuan Zoram hi kan vei lo thei lova, hnam rilru put chu a awl deuh’ tiin a sawi thin. A ni taka, hnamdang zingah chuan mahni ram leh hnam chhan chu na tak a ni. Hnamdanga kara kum engemaw zat han chen meuh chuan kan ngaihtuah ngai loh thil tha tak tak, Zoram thatna tur thil tha tak tak kan sawikhawm reng zawng a nih hi ! Kaphleia pawh hian hnam veina rilru a put tanna hi kum 5/6 vel chhung Zoram pawna a awm lai hi a ni awm mang e ! a tih theih. Hetia Zoram pawn hmun hrang hrang a tlawh kual lai leh lehkha zira Shillong leh Calcutta khawpuia a awm lai hian a ram ‘Zoram’ chu a ngaih a bang thei lo. Chu rilru atang chauh lo chuan he hla hi phuah chhuah theih a ni lo-   “ Hringmi lungmawlin mahni sumtual ngaiin,  Kei ka chan Zoram ka ngai bang lo ve,   “Ka ngai zual thin kan Zoram nuam,  Anpai khua lian a hneh chuan;   “A thenin Africa, a thenin vur ram,  A thenin tuifinriat thliarkar kan ngai e;  A thenin phaizawl, a thenin tlang ram,  Kei ka chan Zoram ka ngai bang thei lo ve.”  (Kaphleia, Zoram nuam, 1937)   Pu Thangkhuma’n ‘ka haw dawn kan tih chuan Zoram kan sawina a ni thin’ a lo tih ang deuhvin khawi hmunah pawh awm se a ram Zoram chu a ngai a, a au vawng vawng thin. Hnamdang zinga a khawsak nasat avangin an chezia leh khawsak phung a hmu nasa a, an ram leh hnam an phatsan ngai lo tih te, hnamdang zingah pawh awm se an hnam chin dan an phatsan duh lo tih te pawh a zirchhuak bawk. Ram zawl zau pui pui te hmu in, ram hausa tak tak te pawh hmu thin mahse,    ‘Chung Pathianin lei chung, ram tin, hmun tin hi,  Hnam tin naufa zalen nan siam mahse  Hringmi lungmawlin mahni sumtual ngaiin  Kei ka chan Zoram ka ngai bang lo ve.’ tiin a ram chu khawvel zawng zawnga a ram ngaih ber a la ni tho.    A lehkha zir lai hian zirlaibu bakah lehkhabu chi hrang hrang a chhiar nasa hle tiha Diary atangin a hriat theih a, chung zingah chuan My Struggle by Adolf Hitler, A Biography of Napolean Bonaparte, The Groundworks of British history by GT Warner & CHK Marten te hi a chhiar nasa hle. Heng lehkhabu a chhiar atang hian Hitler-a te, Napolean-a te rilru in a hneh a, England lal ropui lo indin chhuah dan te hian a hneh takzet a ni. Hemi piah lamah hian thian a kawm zau hle tih a lang bawk a, a Diary-a a lan dan chuan Naga hruaitu AZ Phizo te nen pawh an inkawm thin ni awm tak a ni. Hetiang a nih avang hian a rilruah hnam veina rilru (nationalism) hi hetih hun lai hian a lo inkui tiak viau tawh a tih theih.    Kum 1903-ah Zosapthara’n Zofate fuihna leh hnam rilru put tir thei tur hla a lo phuah chhuak a,    Mizo kan ni lawm ilangin,  Kan hnam thatna zawng zelin,  Thil tha in kan ram timawiin,  Mizo lawm teh u’ tiin.   Hnam veina kawnga kan Zosap chi tuh hi a tiak tha hle niin a lang, a hnu deuhvah Mizo tlangvalte rilru atangin hetiang lam hawi hla hi a lo chhuak ve ta a. Thanga chuan 1908-1911 chhung khan hnam hla pahnih, “ Mizoram, Mizoram, ka thlahlel che” tih ah hia chuan Kaphleia hi a rawn lang chho ta niin a lang. Kum 1937-a Calcutta-a a awm laia phuah ‘Zoram nuam’ tih ah chuan    ‘Aw Zoram, ka thinlungin ka hmangaih che,  Ka theihna leh finna I tan ka pe  I retheihna, chhukchho har miten sel mahse  Kei ka chan Zoram ka ngai bang lo che.’  tiin a theihna leh finna zawng zawng chu a ram tan a hlan thu a puang. Heti khawpa inpekna nasa hi ropui khawp mai. Chu rilru chuan a ni -   Zoram ! Ka ram !  Lu chhum ban chhum huam a,  Kan pipute sah zau;  Mi huaisen leh tlawmngaite pianna  Ral rel thiam leh hla phuah thiamte pianna;  Lui tin, tlang tin mi hrang sulhnu  Dai ngai lova zaia chawi hnu  Dawnin ka ngaihlu zual, ka ram !  tih hla rawn phuh chhuah tir thei tu chu ni !   A pianna ram chu ram rethei leh chhengchhia, hmuhsitawm mai mah nise a tan chuan a hlu ber fo thin.    ‘Riakmaw angin kawl pawh vel ila,  Sappui tual nuamah pawh leng ila;  Ka muanna thing thiang I ni,  Ka rinpui leh ka chhuan I ni.    ‘Ka muanna thing thiang, ka rinpui leh ka chuan I ni’ ti hialin a ram chu inngahnan a hmang a, a chapo pui hle a ni. A hla te avang hian Zofaten hnam veina thinlung kan lo pu chho tial tial ti ila kan sawi sual kher lovang. ‘Zoram ! Ka ram ! Lu chhum ban chhum huam a, Kan pipute sah zau’ a han ti te hian Pasaltha mual liam tawh ropuizia leh ram tan an inpekna hlu tak te min hriatchhuah tir a. Kum 1792-a Captain Rouget De Lisle- a phuah, French ho hnam hla ‘La Merseillaise’-   “ To arms, to arms, ye brave !  Th’ avenging sword unseath !  March on, march on, all hearts resolved,   To victory or death!”  in French mipuite rilru nasa taka a kaihthawh a, Sipai hotu pakhatin “ he hla hian ka sipaite chu sipai dang sang khatin an belh tluk zetin a ti chak a ni” a tih ang tluk zet khan Kaphleia’n ‘lu chhum, ban chhum huama kan pipute sah zau’ a han ti hian Zofate rilru a dek thuk a ni.   Kaphleia hun lai hian Zoramah heti em em mahni ram ngaihlu a, ‘hnam hmangaihna rilru’ (feeling of nationalism) chawk tho thei tur khawp thil thleng a awm lo niin a lang. Politics lamah pawh thawm kan la nei lova, Bawrhsap ho pawhin Lal te kaltlangin muang takin ro an la rel a. Mipui mimir pawh hemi kawngah hian kan la harh vak lo niin a lang. Hetiang dinhmun a nih laia Kaphleia’n hnam rilru a pu tlut mai leh a thuziak zawng zawnga a thu ken laimu a ni zel thei mai hi a ropui a, tluk loh rim a nam hle a ni.   Zoram a hmangaih a, tuma hnuaia a tluk luh a phal lo. Mahni a dingchhuak thei tur in a ram chu a beisei a, mahse a innghahna chu Pathian a ni.   ‘Aw, chung Pathian,  Hnam tin khawngaihtu thin;  I fate bawk kan ni,  Mi hnuaia kan kun bik phal suh la.  Hnehchhiah leh bumna min dopui la,  Kan innghahna thutak ni se;  Kan tih leh kan sawi apiangte,  Pathian leh kan ram tan nise.   Tunlaia political party pakhat, MNF ho thu laimu leh an innghahna, ‘Pathian leh kan ram tan’ tih pawh hi kum 1939 daih tawh kha Kaphleia hian a lo tuipui daih tawh a, Kan tih leh kan sawi apiangte, Pathian leh kan ram tan nise tiin. Pathian rinchhan chauh lo chuan hnam a dingchhuak dawn lo tih hi a hmu chiang a, chumi atan chuan Pathian chu a au lawm lawm a ni.   Aw, chung Pathian  Mahnia ding turin  Thudik leh fel zawmin  Chakna, finna min zuk pe la  Kan pipute tlawmngaihna hlu kha  Thangthar zelah rawn chhem alh teh  Kan rilru leh kan chaknate  Pathian leh kan ram tan ni se.    A tawp berah chuan, B. Lalthangliana chuan ‘Kaphleia hi nationalist dik tak leh Mizo zinga a hmasa ber pawl a ni ngei ang’ a ti hial a. (Kaphleia Hnuhma,1990, p.xxiv). A dik khawp mai. A hla phuah ah chauh lo pawh, a thuziak zawng zawng deuh thawh ah hian a ram tana thil tha tur leh mi te zirtirna lam thu a lang nasa em em a, chu chuan a thanemngaihzia a tichiang awm e.sawmanoreply@blogger.com0tag:blogger.com,1999:blog-8254477993381484085.post-53804630980562070542010-12-19T00:26:00.001-08:002010-12-19T00:26:57.793-08:00Kan sakruang Mizoram tanKan vanglai hun leh ni zawngte, Kan ram tan a hlan zelin, Fam dairial pawh chang ila, Kan sakruang Mizoram tan,   C. Zoramliana’n a ti mathlawn lovin tupawh mai hian mahni ram leh hnam phatsantu nih ai chuan chawimawitu nih kan duh theuh ang a, kan thih hnu thleng pawhin hnam tan rohlu la nih zui zel kan duh theuh ngei ang. Amaherawhchu, a tak takah chuan ram tana nun hlan hi thil namai a ni lova, awlsam tak pawh a ni hek lo. Ram tana raldo tur leh hnam chhan tura han thawh chhuah dawn meuh chuan mahni hna chan hial pawh hlau lova tlan bo mai hi a lo awl dawn a nih hi !  He thu anpui, kan hriat tlanglawn tak, Kohima War Cemetry-a saptawng thu mawi tak hmanga an ziah hi ka hre chhuak fo thin.   ‘When you go home, tell them of us and say   For your tomorrow, we gave our today’  Kum sawm zen zawn kalta khan tumkhat chu mi pakhatin YMA chanchinbu-ah he thu mawi tak hi Zotawnga nalh deuh a dah atan a it thu a ziak a. Mi thenkhatin nalh tak taka an lo lehlin tawhte pawh an rawn tarlang bawk a. Kan thian pakhat pawhin a han dah ve ngial a chu chu YMA chanchinbu-ah ka thawn sak a, an chhuah nge chhuah lo pawh kan hre ta lem hlei lova, hetiangin-  ‘ Dam ten vangkhua i lawi hun chuan,  Hlan nang che, rualduh leng;  Hring nun par vul zel nan,  Chham ang kan zal ta e’  tiin. Kan thianpa hian a hmel en aiin a phuah chhuak nalh khawpin ka hria. Tun hnuah hian nalh deuhin an phuah chhuak leh ta zel a, ‘hlim ten hringnun i hman ve nan, fam khawpui kan lawi ta e’ tiin Remkimi pawh hian a sa ral ral thin. Rampuia’n ‘kan sak ruang Mizoram tan’ a tih te nen hian bawm khata khung chi an ni. Uluk tak leh rilru seng taka han ngaihthlak vang vang chuan ‘hetiang hla phuah chhuak tur hian rau engemaw chu chan a ngai anih hi, ram veina tel lo chuan thil harsa tak tur a ni’tiin ka ngaihtuah fo thin.  Assam phai zawl vela han kal chang hian ‘helai hi Mizoram ramri chin a ni’ tiin Dholai lehlawn bul kan thlir a, mahse a tak takah chuan (tunah chuan) a ni tawh teuh si lo. Tu tu te emawin ramri lung zu phun thin mahse a sawt tawh der si lo.Helai bawr thlen nikhua hi chuan Kaphleia hla min ti hrechhuak thin -   ‘Zoram ka ram,  Luchhum ban chhum huama kan pipute sah zau.”  Luchhum leh ban chhum huam a, nunna hial pawh hloh ngam a, kan piputen an lo sah zau kha tunah chuan a zim ta hle mai. Kan piputen ‘Zofate u, hringnun par hlim taka in tlan a, tuma tih buai lova in awm zelna theihna turin, kan theihna zawng zawng kan hlan tawh a, ram kan lo sah zau sak che u a. Kan nunna hial pawh he kan Mizoram tan hian kan lo hlan tawh a sin.’ tiin min thlah a. Mahse an nunna hlu tak an hlan chhan kan ram ramri te chu tih zimin a lo awm ta. Pasaltha mual liam ta te an va zahawm em! Keini hian eng chen nge kan ram tan ke kan pe ve dawn le ? ‘Kan sakruang Mizoram tan’tih chu sawi loh, he hla hi kan sa peih tawk chauh niin a lang. He hla phuahtu hian kan ram dinhmun chu a han thlir vang vang a, ruihhlovin thalai duhawm tak tak a eiral mekte chu a han thlir thin. Chutianga ralthuam pawh nei lo leh hneh awlsam em em ruihhlo laka kan thalai rual chak tak takte an han awn ruai ruai a hmuh chuan pasaltha ram tana nun hlantu te chu a ngai vawng vawng thin.   ‘Ram tana tuartu, thlafam chang tawhte,  Nghilh ni awm thei si lo;  Lungduh par vul lai an chuai mai tur hi,  Ka ngai ngam lo, aw thinlai rukah.’   ‘Mahni ram chhunga awm aiin ram pawn atangin hnam vei a awl zawk’ an tih hi kawng thenkhatah chuan dikhlel deuhin lang mahse kawng dangah chuan a dik ve tho mai. Ram pawn atang chuan kan ralthlir a, siamthat a ngaihna lai te hmuh fiah a awl thin. Shillong khawpuia lehkha kan zir ve lai chuan mahni ram ngaih ti na mi tak kan lo ni bawk nen ‘kan rama kan haw hun chuan’ tiin kan inhnem fo thin. Zan rei tak tak thleng kan sawi khawm a, a chang chuan khaw var thleng hial pawhin. Khatiang hunlai kha mahni tawka zir sang leh ngahdan nei tha intih hun lai a ni a. Kan ram tana rilru leh ngaihtuahna kan sen nasat lai ber pawh a ni hial mai thei. A ni renga zirlai nih lai, a bikin zirna sang University-a zir lai phei hi chuan hnam chi hrang hrang nen kan inpawlh sawp a, an zia leh an nunphung, an hnam leh an ram an ngaih dan te hriat a awl a. Chung avang chuan zirlai nih lai hi hnam veina kawnga kan tuihal lai leh kan khah liam lai ber a ni an ti thin. Chumi hnam rilru a put nasat vang a ni Rampuia pawh hian,   ‘Kan vanglai hun leh ni zawngte,  Kan ram tan a hlan zelin,   Fam dairial pawh chang ila,  Kan sakruang Mizoram tan.’  a lo tih theih ni.   Inpekna tak tak nen chuan hlauhawm hi a lo awm lo hle niin a lang. Tum khat chu kan nau pakhat nen Indopui pahnihna laia Mizo sipai, Burma ram thleng thlenga ral han kap, a then te chu leh lam pawl sipaiin an man hial te pawh kan kawm kual a. Khawvel Indopui pahnihna lai vela Kohima, Burma vela Japan ral nen an inbeih dan chanchin te an sawi a, an vanglaia an thil tawn a ni bawk a, sawi nuam an ti a, a ngaihnawm bawk a. A then te chuan an huaisen leh thawh that avangin lawmman Medal eng engemaw an dawng nual nghe nghe a ni. Chung Sipai huaisen tak tak te chuan ‘indona hmunah, ral nena han inpawm chilh tak tak chuan hlauh kan nei lo, kan rilru ah India a rawn lang a, chu chuan nasa takin min ti huaisen a, ral kuta thih pawh kha hlau lo’ an ti. ‘Ram leh hnam chhan nan chuan ‘hlau’ tih tawngkam hi kan ngaihtuah hman lo’ an ti. Chung sipai huaisen tak tak, nunna chan huam te avang chuan Japan ral chu dan beh an ni a, an ram lamah nawr let chhohva awmin kan ram an rawn lut ve ta lo a nih kha. Chung sipai zahawm tak tak te chu an ni-  ‘When you go home, tell them of us and say  (Dam ten vangkhua i lawi hun chuan, hlan nang che, rualduh leng;   For your tomorrow, we gave our today’  (Hring nun par vul zel nan, chham ang kan zal ta e’) ti a thangtharte thu mawi tak leh awmze ril tak min hnutchhiah tute chu. An va hlu em ! Anni bakah nunna chan huama ram tan beitu, Pathian khawngaihna dawnga dam chhuak te hi heng nunna chan ta te tluk zet hian an hlu a, kan ram sawrkar pawhin ‘war veteran’ ti ngata a koh an ni a. Tun hnua an sipai inthuam famkim a an han inthuam a, an medal dawn hlu tak te an han inbel tlar tuar(h) thin han hmuh hi chuan kei, ram tana thil tha tih kawi khat pawh sawi tur la nei ve lo tan hi chuan khi-ah an ni ringawt mai. Heng ‘pa zahawm, darfeng rual’ te hi a taka   ‘Fam dairial pawh chang ila,  Kan sakruang Mizoram tan.’ ti ngam te chu an ni e.  Mizo te zinga thu leh hla thiam tak, Kaphleia chuan ‘tupawh keimah anga mahni leh mi dang tana thiltha tih tum lova, ral thlir mai mai mi chu a ram tan fapa tlaktlai lo, hrin man awm lo a ni ang’ a tih angin mahni ram tana thiltha ti a, a tul chuan nunna hial chan ngam mi ‘tlaktlai’ kan ram hian a mamawh a ni.sawmanoreply@blogger.com0tag:blogger.com,1999:blog-8254477993381484085.post-51195348096664667012010-12-19T00:13:00.000-08:002010-12-19T00:20:03.200-08:00LALLIANVUNGA HMUNTunlai hian Hmuifang tlang a lar ta hle mai. Aizawl atangin a hla lutuk bawk si lova, hunawl leh chawlh hman nan a rem a, intihthaw ven tumin kan pan hum hum mai a nih hi. A bikin khawpui lama chengte hian han len khaw thawnna hmun hi kan nei hlawl lova, nitinin khawpui chep tak karah kan ri nuai nuai a, kan vir mup mup a ni ber mai. Hun engemaw chen atang khan Reiek tlang vel hi chei thar a nih tak avangin kan pan sup sup a. Tunah Hmuifang tlang kan ti leh ta. Kan thalaite tan pawh Reiek leh Hmuifang hi darkar tlem te a thlen theihna anih avangin len khaw thawnna an nei ta hi a lawmawm hle mai. Hmasawnna pawimawh tak a ni awm e.       Kum 1994 kum tawp khan Adventure Camp neiin Thiak khua atangin Midum kham chhovah hian ke- in mahni puan thuah pu in kan chhova, Sumsuih kal pelin Lallianvunga hmun-ah hian Puan In kaihin kar khat kan cham a. Chalkhawh kham-ah te rapelling neiin Khurchhe Puk (an tih mai) ah te kan lut a, Bak te pawh kan man teuh mai. Kan kal hun hi December thla tir, thlasik lai a nih avangin zan lamah erawh a vawt khawp mai, zingah han tho ila hmun thenkhatah chuan vur tla te pawh hmuh tur a awm bawk. Lallianvunga hmun zawl bul vel hi thingin a khat a, a sam fai hna te kan thawk a, zingah sava chi hrang hrang hram te hriat tur a la tam a, a nuam hle a ni.  Kum 16 vel hnu tunhnaiah tum 2 lai ka kal ve leh tawh a, a lo nuam tawh hle mai. Hman ai khan a lo phul nuam tawh a, a hring nalh tawh zawk bawk a. Mahse thingkung erawh a tlem tawh zawk. Mi kan zi nuai nuai a, China ram an sawi ang deuhvin single in thla pawh a lak hleih theih tawh loh a ni ber mai. Shillong-a Golflink te nen pawh a inang khawp mai.  Ka sawi tum tak erawh chu, helai phul nuam tak hmun hi ‘Lallianvunga Hmun’ tih thin kha a ni a, tun hnuah hian Hmuifang tlang kan ti ta deuh vek mai a. Hmuifang tlang chu a ni tho na in a hming tak zawk ‘Lallianvunga Hmun’ tih hi ri ring zawk se a tha awm mang e ka ti deuh. Signboard-ah pawh ‘Hmuifang Park’ tiin tar a ni a, a hming hmasa hi a reh hlen ang tih a va hlauhawm em !  ‘Lallianvunga Hmun’ chawitu Lallianvunga hi Mizo lal ropui Lallula fapa niin a unau te chu Lalpuiliana, Lalmanga (Mangpawrha an tih bawk), Vuttaia leh an farnu neih chhun Ridawpi te an ni.  Tin, Hmuifang tlang chhip tak zawk hian tlawh a hlawh em aw? Hmuifang tlang hi Mizorama tlang zingah a san zawnga chhiar a pariatna tih thin kha ni a, a san zawng pawh 6,307 ft (1,922.3m) tih a ni. Tan tlang ai hniam hret in Chalfilh tlang aiin a sang leh hret a ni. A tlang chhip atang hian Mizoram chhim leh hmar, chhak leh thlang tlang dung te hi a lang iar uar mai a, thlang lamah Jampui tlang dung, chhak lamah a hmu thiam deuh tan chuan Burma lam tlang te pawh a tlang hial mai. Chhim lamah pawh a lang phei uar bawk a. Tin, khaw hrang hrang a lang nasa bawk. Chuvangin Hmuifang tlang chhip hi tunai hian Tourism Department lam te hian chei leh zual ta se, khaw hawina a tha a, zirlai tan phei chuan Geography zirna tha tak a ni ang. Minute 20 vel ke a kal a, a tlang chhip han thlen mai theih a ni a, a kalkawng a nuam a, a chhip han thlen phei chuan a nuam hle a ni.      A chhip ah hian lungphun 3 vel a awm a, Sumsuih Pastor Bial in Gospel Centenary hriatrengna Kross lian pui an tar chu a ding bawk a. Tlemin han chei deuh ila hmun nuam tak tur a ni. Phul hmun a ni a, a hranpa a thutna dah a ngai lem lo, phulah hian thu vel mai mai ila a nuam zawk. Thutna siam sawi takah chuan Lallianvunga Hmun-a phul nuam takah hian a chhip sang laiah tunhnaiah Govt. Mizo HSS NSS Unit in thuthleng pahnih an lo siam leh hmanhmawh tawh a. Hei erawh hi chu a siamtute an zahawm vau na in siam lo ta zawk ila, phul-ah hian thut hahdam a nuam zawk a sin maw le ! Hetianga thutna siam hian a hlutna ( a ‘natural’-na kan ti zawk dawn em ni) a ti bo niin ka hria. Phul hring dup hlutna a ti kiam hle in ka hria. Entirnan, Thasiama Se No neihna chhip lawn chhohna RCC step an siamin a hlutna a ti kiam ang deuh hian. An siam duh anih pawhin helai hmunah kher lo, a thlang kawngpui kamah te emaw hmun dangah emaw siam ta zawk se a va tha zawk dawn em !sawmanoreply@blogger.com0